Crnogorski pokret podnio krivičnu prijavu protiv Opštine Budva - Vijesti.me\nZBOG OBNAVLJANJA SPOMENIKA PETRU KARAĐORĐEVIĆU\nFoto: Crnogorski pokret Autor: MINA\nCrnogorski pokret podnio je krivičnu prijavu protiv opštine Budva zbog namjere da obnovi spomen-obilježje srpskom kralju Petru Karađorđeviću i, kako su kazali, srpskoj okupacionoj vojsci.\nTo je, kako su saopštili iz Crnogorskog pokreta, zabranjeno Zakonom o spomen-obilježjima, u vezi sa krivičnim djelom izazivanja nacionalne mržnje iz Krivičnog zakonika (KZ) Crne Gore.\nOni su naveli da je opštinska vlast Budve raspisala konkurs za sanaciju spomen-obilježja srpskom i jugoslovenskome kralju Petru Karađorđeviću, koji se nalazi kod fontane, van gradskih bedema.\n"Sanacioni radovi obuhvataju čišćenje i konzervaciju spomen-obilježja, uređenje okolnog prostora i postavljanje informativne table. Vrijednost radova je pet hiljada eura", kaže se u saopštenju.\nOpštinska budvanska vlast je, kako su rekli iz Crnogorskog pokreta, očistila i sanirala spomen-obilježje ulasku srpskih okupacionih trupa u Budvu 1918. godine, koje se nalazi iznad Veljih vrata Staroga grada, koja je postavljena 1931. godine.\n"Na uspomenu dolaska hrabre pobjedonosne srpske vojske koja poslije junačkih pobjeda oslobodi Budvu, na Mitrovdan, 8. novembra 1918. godine. Postavlja opština Budva", navodi se na spomen obilježju.\nIz Crnogorskog pokreta su podsjetili da je Zakonom o spomen-obilježjima zabranjeno podizati spomen-obilježje za događaj koji označava gubitak slobode ili nezavisnosti Crne Gore, osobi koja je u istoriji Crne Gore imala negativnu ulogu.\n"Cijela dinastija Karađorđevića, uključujući i kralja Petra i srpska vojska su simboli propasti i uništenja Crne Gore i na njih se odnosi ova dva stava Zakona", navodi se u saopštenju.\nIz Crnogorskog pokreta su rekli da je ta dinastija, silom srpske vojske i njenoga oružja, 1918. godine uklonila crnogorsku dinastiju Petrović-Njegoš sa državnoga trona, ukinula crnogorsku državu, Crnogorsku crkvu i uzrokovala propast zemlje.\nPosljedice su, kako su kazali, zastrašujuće i izazivaju kontroverze, sporove i sukobe do danas, destabilizuju političke prilike jer sprečavaju državu da bude uređena u političkom, ekonomskom i privrednom pogledu.\nKako je saopšteno, najteže posljedice bile su građanski rat, koji je trajao od 1919. do 1928. godine, sa velikim žrtvama i mnogo popaljenih domova, opšte zaostajanje države u obrazovnom, kulturnom i privrednom smislu, bespoštedna pljačka svih crnogorskih resursa i jezička, kulturna i politička asimilacija stanovništva.\n"Veličanje okupacije, okupacione vojske i osoba koje ih oličavaju, u ovom slučaju srpske vojske i kralja Petra Karađorđevića, nije samo uvreda za Crnogorce kao slobodarski narod, nego indirektni javni poziv na nasilje i mržnju prema njima, što je KZ-om Crne Gore definisano kao krivično djelo koje se goni po službenoj dužnosti", kaže se u saopštenju.\nCrnogorski pokret je predložio Tužilaštvu da pokrene postupak protiv opštine Budva zbog podsticanja međunacionalne netrpeljivosti i mržnje, provokacije upućene pripadnicima crnogorske nacije i obnavljanja spomen-obilježja koje slavi okupaciju, okupacionu vojsku i kralja Petra.\n"Predlažemo i da pokrene postupak za uklanjanje spomen-ploče iznad ulaznih vrata od Grada i spomen-obilježja kralju Petru Karađorđeviću , a opštini Budva odredi kaznu koja odgovara težini djela", navodi se u saopštenju.\nIz Crnogorskog pokreta su podsjetili da je protiv opštine Budva već iniciran krivični postupak zbog slavljenja Podgoričke skupštine i datuma njenog održavanja, koji je u vezi sa propašću Crne Gore.\n"Crnogorski pokret zahtjeva od partija koje čine koalicionu vlast u Budvi, a sebe smatraju procrnogorskim i idependističkim, da onemoguće ovakvo suberzivno i neprijateljsko ponašanje prema Crnoj Gori i Crnogorcima lokalne vlasti u Budvi, inače ćemo ih smatrati dijelom antidržavnih i anticrnogorskih snaga u Crnoj Gori", naveli su iz Crnogorskog pokreta.\nKako je saopšteno, Crnogorski pokret takođe traži od nadležnih organa da se pokrene postupak vraćanja imena Petrovcu, koje je prije 2. februara 1919. godine imalo lijepo ime Kastel Lastva.\n"O stvarnom raspoloženju građana Kastel Lastve da njihov grad ponese ime okupatora Crne Gore, Petra Karađorđevića, najbolje govori što su u tadašnjem Petrovcu ubijedljivu pobjedu na izborima 1920. godine odnijeli komunisti, tako da je Petrovac bio prva komunistička opština na jadranskoj, jugoslovenskoj obali", kaže se u saopštenju.\nIz Crnogorskog pokreta su kazali da je kralj Petar zabranio federalistima da učestvuju na izborima, a da su srpski rojalisti ubijedljivo poraženi.\n"Toliko o volji građana Kastel Lastve da se promjeni ime u ime koje, na žalost, nosi do današnjih dana. Svim gradovima u Crnoj Gori su vraćena njihova stara imena osim Petrovcu. Pitamo se zašto je to tako, ako znamo da se radi o čovjeku koji zaslužuje prije svih ostalih da mu se ime zauvjek izbriše iz bilo kojeg toponima u Crnoj Gori", zaključuje se u saopštenju.\nNeshooo 2 mjeseca i 2 nedjelje\nko su sad ovi blesani.\nMene samo interesuje...Zasto tako revnosni nisu bili kad su Njemackim okupatorima na aerodromu Golubovci podigli spomenike vojnicima koji su ubijali Crnogorski narod?Setite se Pive koji su zulim tamo napravili...\nOvi su formirani vjerovatno juče,kad se objavilo da se obnavlja spomen obilježje.Zanima me samo,planiraju li tužbu protiv diktatora i porodice,zbog devastacije države u svim segmentima?\n@da sad vidimo patrijote sa desnom rukom na levoj sisi, a levom rukom u svoj ili tuđi đep. Da vidimo sad one koji svoje politićke programe i ciljeve upodobiše kolićini fotelja koje dobiše za prodane procrnogorske glasove...Najtužnije je da ćetnićija sve ovo može da radi zahvaljujući Ranku Krivokapiću i njegovoj političkoj trgovini procrnogorskijem glasovima, a pridružili su mu se i tužni budvanski liberali i Purkovi Crnokorska...\nda sad vidimo patrijote sa desnom rukom na levoj sisi, a levom rukom u svoj ili tuđi đep. Da vidimo sad one koji svoje politićke programe i ciljeve upodobiše kolićini fotelja koje dobiše za prodane procrnogorske glasove...Najtužnije je da ćetnićija sve ovo može da radi zahvaljujući Ranku Krivokapiću i njegovoj političkoj trgovini procrnogorskijem glasovima...\nnikbud 2 mjeseca i 2 nedjelje\nbrzo ce izbori u bd mora se od necega poceti


Dizajn i nezavisna kultura - tribina - Molekula\n16. 11. 2010.20:00to22:00REFLEKS: DIZAJN I NEZAVISNA KULTURA\nPojam nezavisne kulture nije precizno definiran i njegove granice nisu jasno određene, a vizualni jezik prisutan u ovom polju kulturnog djelovanja dodatno zamagljuje sliku. No, da li nam je uopće potrebna preciznost granica da bi shvatili o čemu se radi?\nNedavno objavljena knjiga Dizajn i nezavisna kultura koju su uredili Maroje Mrduljaš i Dea Vidović analizira inovativne i istraživačke koncepcije i estetike u dizajnu vizualnih komunikacija nezavisne kulture. Knjiga prati razne tendencije i mijene na dizajnerskoj sceni koje su specifične za Hrvatsku, ali su irefleksija internacionalnih tendencija. Publikacija donosi i niz razgovora sa dizajnerima koji su stvarali jezik ove kulturne scene. Knjiga u svojim tekstovima istovremeno ocrtava i samo područje djelovanja i njegov vizualni jezik te na taj način uvodi još jednu kategoriju za razumijevanje nezavisne kulture.\ndonatori: Ministarstvo kulture RH, Grad Rijeka - odjel za kulturu, Nacionalna zaklada za razvoj civilnog društva\nAutor/ica teksta je molekula, objavljeno 15. 11. 2010. u 13:14\n« Improvizacije otvorenog formata\n„EGZISTENCIJALNA POTRAGA KROZ SLIKE U POKRETU“ Prezentacija kratkih eksperimentalnih filmova Željka Jančića Zeca »


Vesti online / Vesti / Zanimljivosti / Uživali su u veslanju rekom, a onda im se pridužio nezvani gost (VIDEO)\nA onda je iz vode izronila vidra i počela da im se penje u čamac. Simpatična, mada poveća, životinja, u isto vreme ih je nasmejala i pomalo uplašila.\nNisu znali šta bi trebalo da urade u takvoj situaciji, pa su pustili da se stvari odvijaju svojim tokom.\nVidra je, posle nekoliko neuspelih pokušaja, uskočila u čamac, malo pronjuškala unaokolo, pa je odlučila da bi trebalo da se malo odmori.\nOvo je svakako nešto što se ne događa svaki dan, pa će ovim ljudima poseta krznene životinje verovatno dugo ostati u sećanju.


Dolazi zima… – GMinfo\nPoslednje lepe jesenje dane, ljudi u Rudničko-takovskom kraju koriste da pripreme ogrev za predstojeću zimu.\nJeste grejanje na struju najlakše, na pelet, možda, i najjisplativije, na gas najmodernije, ali ipak velika većina meštana našeg kraja se i ove zime odlučila, hteli ne hteli, na grejanje na drva.\nA, ni u tom slučaju računica nije prosta.\nNaime, metar drva košta, najmanje 50 evra, a na to treba dodati i cenu struganja, pa i cepanja drva, što, svakako nije malo.\n– Mi, kao, uostalom, i većina drugih kolega, kubni metar drva stružemo za 400 dinara, koliko košta i cepanje iste količine drva. Svesni smo da to mnogima izgleda mnogo, ali, i mi smo nemoćni i prinudjeni da radimo po ovim cenama, koje su, prema našim proračunima, svakako minimalne – kaže za naš portal Sreten Marković iz Prijevora, koji sa svoje dve mašine „pokriva“ 10-ak sela milanovačke i čačanske opštine.\nDo sredine novembra, Sreten je, uz pomoć svog tasta, Janka, istrugao skoro 300 metara drva, a cifra bi bila i veća da on ne mora da jednu smenu radi u jednoj čačanskoj pekari.\n– Od rane zore do malo iza podneva, nas dvojica istružemo, odnosno, iscepamo oko 10 metara drva, u zavisnosti od obima, odnosno, veličine panjeva, a moramo da istaknemo i da velika većina korisnika naših usluga želi i da im iscepamo drva, odnosno, kompletnu uslugu – kazuje Sreto.\nKorišćenje drva, u odnosu na neke druge, alternativne oblike grejanja, prema rečime našeg sagovornika, još uvek ima nekih svojih prednosti.\n– Još uvek, ipak, veliki broj stanovništva poseduje izvesnu količinu drva u nekoj svojoj šumi, pa su zbog toga svi i skeptični prema grejanju na gas i pelet, dok im je struja, zbog ekonomske opravdanosti, još uvek nedosanjani san – procenjuje Sreten Marković, dok njegov „pomoćnik“, tast, Janko Jeremić samo uporno upozorava zeta da „trupine“ diže sa lakše strane…\nTags: cene drva ogrev zima\nPredstava za decu „Uspavana Štrecilija“


- Izbegli smo najgori ekonomski i zdravstveni scenario - nije bilo masovnijeg otpuštanja tokom vanrednog stanja, a poslednjih 5 dana u gradu imamo nula novoobolelih - kaže gradonačelnik Novog Sada Miloš Vučević, ali upozorava da nije vreme za opuštanje.\nGostujući u emisiji "Grad i mi" RTV –a, on je izjavio da je, prema podacima Nacionalne službe za zapošnjavanje, do kraja aprila u Novom Sadu registrovano 14.555 nezaposlenih. Tokom vanrednog stanja evidentirano je novih 650, ali u ukupnom zbiru do kraja aprila u Novom Sadu ima 226 manje nezaposlenih u odnosu na isti period prošle godine, objašnjava gradonačelnik, prenosi "Kurir".\n- Sećate se da sam godinu dana bio izložen kritici zašto "Promenada" radi bez upotrebne dozvole, iako je samo primenjivan zakon do kad oni mogu da rade sa privremenim dozvolama, i sada kada su ti rokovi istekli, samo se pokazalo ono o čemu se sve vreme zalažem, a to je da niko nije jači od zakona. Mislim da im još mrvica fali da dobiju sve uslove za upotrebnu dozvoli, i imam uveravanja da im za to treba par dana. Ove nove okolnosti, zatvorene granice jer menadžment koji je u Rumuniji trebaja fizički da dođe da potpišu i preuzmu neke papire, ceo proces otežavaju. Ali nama je u intersu da oni rade, da sa svakim investitorom gajimo partnerske odnose, ali insistiramo na tome da se sve radi po zakonu - kaže Vučević.\nGradonačelnik zahvaljuje Novosađanima na dobrom odzivu za naplatu poreza na imovinu, i poziva sve građane da taj posao obave elektronskim putem naglašavajući da je sistem potpuno bezbedan.\n- Na sajtu Gradske poreske uprave jasno se pokazuje koliko smo uštedeli na plaćanju papira, poštarine i to sve automatski ide u zeleni dinar na ozelenjavanje Novog Sada - napominje Vučević.\nDa li ima šanse da Exit ovog leta proslavi 20 godina na Petrovaradinskoj tvrđavi?\n- Biće onako kako budu rekli rekli lekari, u zavisnosti od procene epideiološke situacije i organizacionih kapaciteta i sposobnosti festivala. Još nije doneta odluka. Moj stav je da ako bude mogao da se odloži festival, onda možemo da govorimo o avgustu mesecu. Ta odluka će svakako biti doneta na državnom nivou. Neće tu biti jednostrane procene, ja prvi neću dozvoliti da se neko igra sa zdravljem Novosađana - rekao je Vučević.\n- Grad stoji iza njihovih zahteva iako ne možemo da utičemo na to da li će im vlasnici tržnog centra izaći u susret. Ja sam menadžmentu u Bukureštu poslao predlog da urade isto to što rade grad, država i drugi tržni centri, i imam neformalno obećanje da će nam do utorka dati odgovor. Mislim da moraju da imaju razumevanja za zakupce. Ja bih imao, da sam na njihovom mestu - naglašava Vučević i dodaje da veruje da će do kraja meseca biti ispunjeni svi uslovi da "Promenada" dobije upotrebnu dozvolu, i da će početi da radi.\nNa pitanje da li je epidemija korona virusa uticala na to da "preseče" i konačno se donese odluka prodaji izgorele zgrade Radničkog univerziteta, gradonačelnik Vučevć kaže da ništa nije rađeno preko noći.\n- Prošlo je 20 godina, u međuvremenu su se razne stvari dešavale, Novi Sad je i izgubio vlasništvo nad zgradom, pa smo je poslednjih godina vratili, imali brojne razgovore sa predstavnicima Vlade Srbije, raspisivali neobavezujući javni poziv za javno - privatno partnerstvo i klasičnu kupoprodaju. Naša je procena da je sigurnije za grad da ide na klasičnu prodaju, i to je oglašeno. Investitor može da ga rekonstruiše ili sagradi novi, ali nikako neće biti moguće da na toj lokaciji bude stambena zgrada. Početnu cenu je odredila poreska uprava, i sa zemljištem iznosi oko 3, 8 miliona evra - kaže Vučević.\n- Oko 1500 dece bilo je prve nedelje u objektima "Radosnog detinjstva", sve je prošlo u najboljem redu, a imali smo stalni nadzor prosvetne i sanitarne inspekcije. Za sledeću nedelju je prijavljeno 500 mališana više. Od ponedeljka će "Radosno detinjstvo" obaviti novu anketu sa roditeljima, da provere kakva je zainteresovanost. Nećemo nikoga da ispitujemo da li su prijavljeni ili nisu, a do sada nikoga nismo vratili",napominje je Vučević.\nGradonačelnik Novo tog Sada najavljuje da će do kraja meseca biti nastavljena podela paketa pomoći. Kako kaže, od 33.000 paketa penzonerima sa najnižim primanjima, ostalo je 1700 nepodeljeni, i te pakete će dobiti korisnici socijalne pomoći: 353 porodice sa troje ili više dece, 534 samohranih roditelja, svi sa evidencije Centra za socijlani rad. Takođe, paketi će biti podeljeni osobama koje su evidentirane da su ostale bez posla u toku vanrednog stanja, a njih je 650. Pakete će i dalje deliti volonteri, a krajem maja kreće nova akcija pomoći za sve penzionere sa manjim mesečnim primanjima i socijalno ugrožene kategorije stanovništva, najavljuje Vučević.\nU Republici Srbiji je do jučerašnjeg dana u 15 sati registrovano ukupno 16.420 potvrđenih slučajeva COVID 19. Od poslednjeg izveštaja testirani su uzorci 7.872 osobe, od kojih je 289 pozitivno.


Za vreme vlasti Arifija Komunalac otpisao 80 miliona dinara dugovanja | Bujanovačke\nPočetna EKONOMIJA Za vreme vlasti Arifija Komunalac otpisao 80 miliona dinara dugovanja\nZa vreme vlasti Arifija Komunalac otpisao 80 miliona dinara dugovanja\nBujanovačke27. apr 2021.EKONOMIJA, GRAD, NASLOVNA0\nBujanovac, 27. april 2021. (Foto Bujanovačke: Arifi i Halili)- Za četiri i po godine predsednikovanja Nagipa Arifija, u prošlom (2012-2016) i aktuelnom mandatu od prošlog leta, Javno preduzeće „Komunalac“ je otpisalo više od 80 miliona dinara svojih potraživanja-pokazuju podaci do kojih su došle Bujanovačke.\nI u prošlom i u ovom mandatu, rukovodstvo i čelnike Privremenog organa je postavljao direktno Nagip Arifi.\nTe 2014. godine otpisan je najveći deo potraživanja prema fizičkim licima – 44,5 miliona, dok je ostatak od oko 1 miliona “oprošten” privrednim subjektima\nPo rečima predstavnika sindikata u ovom preduzeću, rukovodioci su svesno dozvoljavali da dugovi zastare, da bi ih potom otpisivali.\nRekordan iznos dugova 50,4 miliona otpisan je 2014. godine neposredno po uvođenju Privremenog organa da upravlja komunalnim preduzećem, na inicijativu tadašnjeg predsednika opštine Nagipa Arifija.\nKomunalno preduzeće je do kraja 2020. otpisalo gotovo 7 miliona dinara, a samo od januara do marte ove godine neverovatnih 7,1 milion dinara\nInače, po tvrdnjama Sindikata zaposlenih u „Komunalcu“, Privremeni organ je postavljen nezakonito i to je utvrdila i Državna revizorska institucija (DRI).\nTe 2014. godine otpisan je najveći deo potraživanja prema fizičkim licima – 44,5 miliona, dok je ostatak od oko 1 miliona “oprošten” privrednim subjektima.\nSledeće godine JP „Komunalac“ otpisuje 13,3 miliona, od čega ponovo najveći deo fizičkim licima – 11,5 miliona dinara.\nPoređenja radi, dok je opštinu vodio Šaip Kamberi (2016-2020) godišnje je otpisivano u proseku 2 miliona dinara potraživanja Komunalca\nSa praksom otpisa dugova nastavljeno je i po Arifijevom ponovnom preuzimanju funkcije predsednika 2020 godine.\nNaime, komunalno preduzeće je do kraja prošle godine otpisalo gotovo 7 miliona dinara, a samo od januara do marte ove godine neverovatnih 7,1 milion dinara.\nPoređenja radi, dok je opštinu vodio Šaip Kamberi (2016-2020) godišnje je otpisivano u proseku 2 miliona dinara potraživanja Komunalca.\nZa aktuelnog predsednika Privremenog organa Ruždija Halilija, partijskog saborca Nagipa Arifija, članstvo u Demokratskoj partiji, jedan je od najvažnijih uslova za otpis dugova prema JP „Komunalac“, tvrdi više izvora iz ovog preduzeća.\nSindikalisti tvrde da otpisom dugova, koji po njegovom nalogu sprovode poslušnici koje lično postavlja na čelo firme, Arifi ima za cilj da obezvredi i potpuno uništi „Komunalac“, kako bi ga na kraju i prodao.\nPrevious PostVučić se revakcinisao u Pukovcu Next PostKoha: "Non-pejper" za međusobno priznanje, za Sever Kosova autonomija, poseban status za SPC


novembar 2016. » Astro portal\nU ljubavi ste u periodu prepunom strasti, iznenađujućih preokreta, dobrih prilika za veze sa osobama koje žive u inostranstvu, ili su na drugi način udaljene od vas. Dugo niste imali ovaj osećaj pozitivnog ludila, pa iskoristite, jer je to nešto što je za vas duševna hrana. Samo neka su stvari brze i lude, i vi ste svoj na svome. Ovnovi treće dekade imaju pune ruke posla, objašnjavajući se sa bračnim […]\n03. 11. 2016. Više\nNOVEMBAR 2016. – MESEČNI HOROSKOP ZA PODZNAKE\nEnergija ovog znaka je velika, ali naravno ako smo spremni da se menjamo, da odbacimo nešto i pročistimo se. Zato je sada povoljno vreme da sada završimo sa onim što nam predstavlja teret, kako bismo se našli na pravom putu prema nečem dobrom. Najbolje da u novembar uđete, zbog mladog Meseca u Škorpiji, vizualizujući novine koje želite da ostvarite ovoga meseca, i da za njih napravite plan, a one neka […]\n31. 10. 2016. Više


Trgovinske olakšice | MEĐUNARODNI RADIO SRBIJA Skip to main content\nRuska Federacija, Belorusija i Kazahstan\nPredsednik „Sberbank Srbija“ Valerij Ovsjanikov izjavio je da će ta finansijska kuća nastaviti da pruža sistemsku podršku izvoznicima i uvoznicima u Srbiji, koji posluju s Ruskom Federacijim. dalje... about Ruska Federacija, Belorusija i Kazahstan\nSaradnja Srbije i Kine\nKako je najavilo Ministarstvo građevine, uskoro će biti aktivirana kreditna linija kineske ’’Eksim banke’’ za izgradnju dela Koridora 11, u vrednosti od 340 miliona dolara. Time će Srbija biti prva zemlja koja će koristiti sredstva iz Fonda od 10 milijardi dolara, koji je Kina namenila ulaganjima u jugoistočnu Evropu. dalje... about Saradnja Srbije i Kine\nSlobodna trgovina sa zemljama CEFTA i EFTA 13. jun 2013. Makedonija će potpisati finalni ugovor o priključivanju gasovodu ’’Južni tok’’, čime će se ozvaničiti plan izgradnje kraka za snabdevanje gasom. Vicepremijer za ekonomiju Zoran Stavreski, izjavio je da će taj ugovor biti potpisan u okviru Foruma u Sankt Petersburgu. dalje... about Slobodna trgovina sa zemljama CEFTA i EFTA Saradnja sa Turskom\nAmerička bonitetna agencija Mudis podigla je kreditni rejting Turske na investicioni nivo prvi put u poslednje dve decenije, navodeći kao razlog vladino smanjenje duga i deficita tekućih plaćanja. dalje... about Saradnja sa Turskom


Politika - datum: 2019-07-10 NAJAVLJEN SASTANAK KOMISIJA U VEZI SA GRANICOM S CRNOM GOROM\nRamuš Haradinaj Haradinaj ne odustaje od demarkacije\nPremijer Kosova (pod rezolucijom UN 1244) Ramuš Haradinaj objavio je na svom fejsbuku profilu da će se uskoro sastati komisije Crne Gore i Kosova kako bi ponovo razmotrile demarkaciju granice.\nKako je naveo, ta demarkacija odnosi se na Kulu i Čakor. On je uz to zahvalio crnogorskom premijeru Dušku Markoviću za konstruktivni prilog i izraženu volju za jačanje prijateljstva i saradnje.\nOvim povodom oglasilo se i Ministarstvo unutrašnjih poslova Crne Gore. Saopštili su da vjeruju da će komisije Crne Gore i Kosova u duhu dobrosusjedskih odnosa i regionalne saradnje dati doprinos punoj implementaciji Sporazuma o granici. Po pisanju portala CdM, iz tog resora su podsjetili da je Sporazum o državnoj granici između Crne Gore i Republike Kosovo (koji je Srbija odbacila kao nelegitiman) potpisan u Beču 26. avgusta 2015. godine.\nSporazum je u Skupštini Crne Gore potvrđen 28. decembra 2015. godine, a druga strana ga je ratifikovala 30. maja 2018. godine. Na snagu je stupio 4. juna 2018. godine.\n– U skladu sa zaključenim sporazumom, komisije Crne Gore i Republike Kosovo, u roku od dvije godine od njegovog stupanja na snagu, izvršiće obilježavanje sporazumom utvrđene državne granice. Vjerujemo da će komisije Crne Gore i Republike Kosovo, u duhu dobrosusjedskih odnosa i regionalne saradnje, dati doprinos punoj implementaciji ovog sporazuma – naveli su iz MUP-a.


Most na Adi - Blic Online\nAUSTRIJANCI DEBELO KAZNILI FIRMU KOJA JE GRADILA MOST NA ADI Zbog kartelskog ugovaranja cena plaćaju preko 62 miliona evra\nAustrijska savezna kancelarija za zaštitu tržišne konkurencije (BWB) izrekla je najveću kaznu u istoriji tog tela jednoj od najvećih austrijskih građevinskih grupacija, Porr.\nU nedelju se skraćuju trase tamvajskih linija 12 i 13\nSutra od 10 do 17 sati zbog izvođenja radova na pregledu dilatacione sprave na Mostu na Adi, menjaju se trase tramvajskih linija 12 i 13.\nTUČA NA MOSTU Izašli iz automobila, pa se "dohvatili", a saobraćaj stao\nSvađe u saobraćaju nisu ništa novo, ali most na Adi zaista privlači svoj deo bizarnih događaja. Već smo pisali o konju sa Hipodroma koji je uleteo usred saobraćajnog špica na ovom mestu, kao i o lančanim sudarima na ovom mestu, ali i pokušaju samoubistva.\nGrad Beograd raspisuje sledeće nedelje tender za izgradnju Bulevara patrijarha Pavla od Košutnjaka do petlje Hipodrom, odnosno do Mosta na Adi, rekao je Goran Vesić gostujući u jutarnjem programu Studija B.\nTINEJDŽER SKOČIO SA MOSTA NA ADI Spasila ga Rečna policija, hitno prevežen u Tiršovu\nTinejdžer (16) skočio je sa Mosta na Adi.\nSTRAVIČAN UDES NA MOSTU Sudarila se dva kamiona, a onda se u njih zakucao automobil, povređene MAJKA I DETE (FOTO)\nMajka i dete starosti tri godine, su povređene večeras u 21:30 saobraćajnoj nezgodi na Mostu na Adi u Beogradu, saznaje "Blic".\nDanas oko 17 časova i 45 minuta, na mostu na Adi, u smeru ka Novom Beogradu odigrala se drama, koja se na kraju ipak dobro završila zahvaljujući intervenciji policije.\nTragedija u Beogradu: Muškarac (35) skočio sa mosta na Adi na betonsku stazu\nNoćas oko 2 sata i 50 minuta muškarac star oko 35 godina izvršio je samoubistvo skočivši sa Mosta na Adi na betonsku stazu.\nAUTOMOBIL SE ZAKUCAO U KAMION Tri osobe povređene u LANČANOM SUDARU na Mostu na Adi\nTri osobe su povređene danas u teškoj saobraćajnoj nesreći na Mostu na Adi.\n"PREŠAO JE U MOJU TRAKU I DIREKTNO NALETEO NA MENE" Mladić povređen u udesu kod Hipodroma preminuo u bolnici\nU saobraćajnoj nesreći koja se dogodila danas oko 8.30 na petlji Hipodrom, na prilazu Mostu na Adi, podlegao je povredama mladić Aleksandar P. (19).\nPrvog dana 2012. svečano je otvoren Most na Adi, skoro osam godina kasnije konačno je, kako su obelodanili gradski čelnici, dobio upotrebnu dozvolu, ali ni danas, posle skoro 3.300 dana još nisu proradili čuveni liftovi koji su plaćeni milion evra!


BEZ NOVOG EVROPSKOG FINALA – Sportski savez Beograda\nPočetnaAtletikaBEZ NOVOG EVROPSKOG FINALA\nSrpske atletičarke završile su svoje učešće na Prvenstvu Evrope za mladje seniore/ke u polufinalu. Milica Emini trčala je u drugoj polufinalnoj trci na 100m prepone koju je završila na osmom mestu u grupi, a kao 20-ta u ukupnom plasmanu, rezultatom 14.07s.\n„Nažalost tokom zagrevanja osetila sam bol u ledjima i bilo je pitanje da li ću uopšte uspeti da završim trku do kraja. S obzirom da jesam i da sam trčala bolje nego juče u kvalifikacijama ne mogu, a da ne budem zadovoljna svojim učešćem“, rekla je Milica.\nAnja Lukić nije uspela da završi trku do kraja, jer je izgubila korak i udarila preponu.\n„Žao mi je što sam završila učešće na EP na ovakav način.Bila sam spremna i koncetrisana, ali sam zakačila preponu i izgubila ritam“, rekla je Anja.\nTrećeg dana takmičenja, 13.jula očekuju nas kvalifikacije u skoku u dalj gde ćemo na zaletištu od 12.20h gledati Milicu Gardašević i Saru Lukić, kao i kvalifikacije u skoku u vis (Jasmin Halili) koje su u 10.30h. U popodnevnom delu programa Elzan Bibić boriće se za dve medalje, u finalnoj trci na 1500m u 18.20h, a nešto kasnije (20.05) i u trci na 5000m.


Seksualno prenosivi virus HPV vodeći uzrok smrtnosti žena od raka\nSeksualno prenosivi virus koji je vodeći uzrok smrtnosti žena od raka u zemljama u razvoju takodje preovladjuje u Sjedinjenim Državama. Radi se o ljudskom papiloma virusu, ili HPV-u, koji može da izazove rak grlića materice. Nova vladina studija pokazala je da ga ima 25 odsto Amerikanki.\nSvetska zdravstvena organizacija saopštila je da ljudski papiloma virus drugi vodeći urok smrtnosti od raka kod žena. Svake godine, skoro 300 hiljada žena umre od raka grlića materice koji uzrokuju neke vrste HPV-a. Osamdeset odsto slučajeva HPV-a pojavljuju se u zemljama u razvoju, ali istraživači iz Centara za kontrolu bolesti američke vlade, otkrili su da su i američke žene takodje podložne tom virusu.\n«Više žena ima HPV infekciju nego što smo ranije mislili».\nLekarka iz Centara za kontrolu bolesti Ajlin Dan procenjivala je američke podatke o ljudskom papiloma virusu koristeći zdravstvene podatke o više od 2 hiljade žena starosti izmedju 14 i 59 godina. Rezultati su objavljeni u časopisu Američkog medicinskog udruženja. Dan kaže da je broj inficiranih žena još veći nego što je pokazala studija zato što su u njoj računate samo aktivne infekcije. Medjutim, postoje stotine vrsta HPV infekcija koje ne izazivaju rak grlića materice. Doktorka Dan kaže da ih se mnoge žene oslobode, ali neki tipovi virusa ostaju i mogu da dovedu do raka.\n«3,4 odsto žena imale su infekciju sa tipovima HPV-a koji bi mogli da budu predupredjeni HPV vakcinom».\nNova vakcina pokriva dva tipa HPV virusa koji uzrokuju većinu kancera i dva tipa koji uzrokuju genitalne bradavice. Savetodavni komitet njene agencije za kontrolu bolesti preporučio je vakcinu za devojčice pre nego što postanu seksualno aktivne u 11. i 12. godini, ali je naveo da ona može da se da i u 9. godini. Panel je takodje preporučio vakcinu i za devojke i žene izmedju 13 i 26 godina starosti koje je nisu primile. Nekoliko američkih država predložilo je obaveznu vakcinaciju devojčica, ali su se neki roditelji usprotivili zato što veruju da bi to moglo da vodi ka ranijim seksualnim aktivnostima. Ajlin Dan kaže da je i pored vakcine, veoma važno pratiti situaciju i redovno ići na kontrole zbog eventualnog raka grlića materice.\n«17 odsto slučajeva raka grlića materice predupredjeno je HPV vakcinom, ali ostaje i 30 odsto koji nisu predupredjeni tom vakcinom».\nDoktor Ajra Horovic, sa medicinske škole univerziteta Emori u Atlanti, slaže se i kaže da postoje tri načina za prevenciju HPV infekcije.\n«Prvi je apstinencija, drugi je upotreba kondoma i drugih zaštitnih sredštava, koja nisu 100 odsto sigurna, i treći je vakcina protiv papiloma virusa», zaključuje doktor Horovic.


Opština Pantelej plaća skoro 2 miliona medijske projekte\nPočetak/Društvo/Opština Pantelej plaća skoro 2 miliona medijske projekte\nGradska opština Pantelej sufinansiraće projekte 19 medija za izveštavanje o temama koje su u interesu građana. Za ove namene iz opštinske kase izdvojeno je 1,9 miliona dinara, što je 2 odsto godišnjeg budžeta.\nU ovom postupku, kaže predsednik opštine Bratimir Vasiljević, u potpunosti je ispoštovan zakon, a dodeli sredstava prethodila je javna rasprava na kojoj su građani izneli svoje stavove o temama koje su važne za informisanje.\n“Građane interesuju, pre svega, informacije iz oblasti poljoprivrede, zaštite prava pacijenata i potrošača, zapošljavanje, održavanje higijene u opštini, socijalno-ekonomska slika, kao i turizam”, kazao je Vasiljević.\nProdukcija “Roma world” jedan je od medija koje je finansijski podržala opština Pantelej. Oni su konkurisali sa projektom “Novosti na romskom jeziku”, koji podrazumeva informisanje na maternjem jeziku ove zajednice preko internet portala. Kako kažu u ovoj produkciji, na teritoriji Panteleja živi oko hiljadu Roma.\n“Ovo je nastavak međusobne saradnje i drago mi je da opština Pantelej ima sluha za romsku zajednicu, što na žalost nije slučaj sa drugim gradskim opštinama, jer pojedine nisu čak ni raspisale konkurse za finansiranje medijskih projekata”, kaže Turkijan Redžepi iz produkcije “Roma world”.\nKoji projekti su prošli na konkursu i sa koliko će novca biti finansirani pogledajte ovde.\nPojedini mediji su komentarisali da odobrena sredstva nisu dovoljna za realizaciju projekata.\nGO Pantelej interes javnosti mediji medijski projekti Opstina Pantelej projekti sufinansiranje\nJavno zdravlje zanemareno u medijima, potrebno edukovati novinare, građane i lekare kako da obrađuju ove teme


Savić: Ono što bi najpre sprečilo odliv mozgova je drastično povećanje zarada | Novosadski informativni portal 021\nTakvo slično pravilo moglo bi uskoro da uvede i Hrvatska, koja takođe planira da ukine porez na dohodak za osobe do 25, a upola ga smanji za one koji imaju između 25 i 30 godina.\nDa li je takav poreski potez moguće povući i u Srbiji, posebno ako se zna da oko 35.000 ljudi godišnje napušta zemlju što je oko 104 stanovnika dnevno?\nKako je nedavno podsetio prof. dr Dragan Lončar, prodekan za saradnju sa privredom sa Ekonomskog fakulteta, gotovo polovina populacije od 15 do 29 godina želi da ode iz zemlje bez namere povratka.\nIpak, naši poslodavci i predstavnici sindikata sumnjaju da bi poreske olakšice mogle značajnije da spreče odliv mladih i visokoobrazovanih, jer se oni sele ne samo zbog visine prihoda, već i zbog nezadovoljstva ambijentom i odsustva perspektive.\nPočasni predsednik Unije poslodavaca Srbije Nebojša Atanacković smatra da bi ukidanje poreza na dohodak možda bio najjednostaviji način da se reši problem odliva radne snage iz zemlje, ali ipak ne zna koliko je takvo rešenje realno.\n"Poslodavci ionako teško dolaze do profita, jer su parafiskalni nameti visoki. Zato bi moralo nešto da se ozbiljno učini u reformi poreskog sistema da bi poslodavci recimo uspeli svoj višak profita da daju radnicima. Time bi se sprečilo njihovo dalje iseljavanje iz zemlje", ističe Atanacković za "Politiku".\nPredstavnici sindikata su, pak, uvereni da bi smanjenje nameta na zarade poslodavcima dalo mogućnost da više uštede. Kako ističe predsednica Asocijacije samostalnih sindikata Srbije Ranka Savić, kroz takve uštede, poslodavci bi na kraju mogli da povećaju plate svojim radnicima, jer je to jedini način da oni ostanu u zemlji.\n"Ono što bi najpre sprečilo odliv mozgova je povećanje zarada i to drastično povećanje. Jer, ako se plata poveća za recimo 1.000 dinara, taj boljitak radnik neće pošteno ni osetiti, niti će ga to zadržati na radnom mestu. Zato treba da se ugledamo na Hrvate ili Rumune, koji su radikalno i to ciljano povećali zarade doktorima i medicinskim sestrama. I naš budžet bi to mogao da izdrži, ali su mu najpre potrebni preraspodela i racionalnija potrošnja", uverena je Savić.


Simić: Projekat ZSO je naš imperativ - Srpska lista\nSimić: Projekat ZSO je naš imperativ\nmaj 13, 2017 | Novosti |\nSlavko Simića iz Srpske liste rekao je za RTS da ta lista neće odustati od formiranja Zajednice srpskih opština. Projekat ZSO je naš imeprativ i mi ćemo biti politički posvećeni da Zajednicu srpskih opština firmiramo što pre, istakao je Simić.\nNa pretnje iz Prištine reaguju i Srbi na Kosovu i Metohiji. Slavka Simića iz Srpske liste iz studija televizije Most u Zvečanu rekao je za RTS da su Srbi na KiM navikli na ovakve pretnje ali da neće pristati na ucene.\n„Ove izjave su za unutrašnje potrebe Albanaca. Zna se gde su državne granice, to neće određivati nikakva demarkacija, niti razgraničenje „, rekao je Simić.\nPrema njegovim rečima, ovakve poruke su neodgovorne, ne doprinose miru, i da očekuje reakaciju međunarodne zajednice, pre svega Brisela.\n„Ukoliko se nastavi sa ovakvom retorikom, do održavanja izbora, sigurno da ćemo biti u jednoj veoma lošoj situaciji“, kaže Simić.\nSrpska lista neće odustati od formiranja Zajednice srpskih opština. „Projekat ZSO je naš imeprativ i mi ćemo u narednom periodu kao stranka isključivo biti posvećeni politički da ZSO formiramo što pre“, istakao je Simić.\n„Pored ZSO fokusiraćemo se i na poljoprivredni razvoj, da sačuvamo posao i da kroz ekonomski razvoj, infrastrtukturni razvoj stvorimo pozitivan ambijent za opstanak i povratak“, rekao je Simić.\nInsistiraćemo da sačuvamno sve od vitalnog ineteresa za srpski narod na KiM jer bili smo u prethodnom periodu u lošoj situaciji zbog toga što se naord suočava sa mnogim problemima, ističe predstavnik Srpske liste.\nPribližavaju se izbori na Kosovu i Metohiji. Srpskla lista je oduvek okupljala one koji su želeli da pravaziđu sve političke, stranačke i lične nesuglasice, koje su bile kod političkih predstavnika Srba do 2014. godine. Kako kaže, u Srpskoj listi biće mesta za sve koji budu hteli da se bore u političkoj areni za prava i interese svoje zajednice, kaže Simić.\n„Srspka lista insistira na jedinststvu i za sve koji žele da se iskreno i otovoreno bore za interese svog naroda i koji žele da unesu dinamiku, energiju i rad – biće mesta i nadam se da će za naredne izore izaći jedinstveno“, kaže Simić.\nIzvor: RTS, Video prilog pogledajte na sajtu RTS-a OVDE\nPreviousProglas Srpske liste: Zajedno u politički front\nNextSimić: Izjave Haradinaja ne doprinose stabilnosti


► Izgubljen kontakt sa argentinskom podmornicom\n17.11.2017 Buenos Aires\nArgentinska mornarica saopštila je danas da je izgubila kontakt sa podmornicom sa 44 člana posade i da je započeta potraga.\nU saopštenju se navodi da za podmornicom "San Huan", nestalom u sredu, tragaju brodovi i avioni. Takođe, skeniraju se i sve radio frekvencije.\n"Poslednji (registrovani) položaj je bio pre dva dana. Ne želeći da zvučim predramatično, činjenica je da nikakva komunikacija nije mogla biti uspostavljena između podmornice i njene komande, čak ni alternativnim metodama koje podmornica ima. Čini se da postoji ozbiljan problem sa komunikacijom ili s elektrikom, kablovima, antenama ili drugom opremom", naveo je Balbi.\nAdmiral Gabrijel Gonsales, komandant baze u koju je "San Huan" išao, rekao je da podmornica ima dovoljno hrane i kiseonika.\n"Izgubili smo kontakt, još se ne radi o vanrednoj situaciji", rekao je on.\nArgentinsko ministarstvo spoljnih poslova je saopštilo da su vlade Velike Britanije, Čilea i SAD ponudile pomoć, a da se sarađuje i sa susednim zemljama.\n"San Huan" je porinut 1985, a 2014. je prošao remont.


Audi AG: Rekordni prvi kvartal sa 264.100 isporučenih automobila • Life.ba • Business\nSa 264.100 automobila prodatih u prva tri mjeseca tekuće godine AUDI AG dostiže rekordni kvartal u svojoj historiji. U svim regionima svijeta, dakle u Evropi, Sjevernoj i Južnoj Americi, Aziji s Pacifikom, Africi i na Bliskom i Srednjem Istoku, marka s četiri prstena bilježi dvocifrenu stopu rasta prodaje. Globalno ovaj rast iznosi 25,9 %. Samo u martu Audi je prodao 110.400 automobila – što za ingolstadtskog proizvođača predstavlja najbolji mjesečni rezultat ikada.\n„S ovim rezultatom prodaje nadmašili smo čak prodajne brojke iz rekordne 2008. godine“, komentar je Petera Schwarzenbauera, člana Uprave za prodaju i marketing koncerna AUDI AG. „I u drugom kvartalu 2010. očekujemo daljnji rast u odnosu na prethodnu godinu. Zahvaljujući, između ostalog, i novoj generaciji predvodnika naše game – Audiju A8, koji je upravo stigao u prodaju.“\nKao glavne krivce za uspješno odvijanje prodaje g. Schwarzenbauer navodi Audi A5 Sportback i A5 Cabriolet, pri čemu naglašava i nedvojbene zasluge Audija Q5, kao i modela A4 i A6. Na tržištu Evrope su u prvom kvartalu prodajne brojke premium proizvođača iz Ingolstadta porasle za 12,0 procenata na 162.500 primjeraka. Na zapadnoevropskom tržištu cifre su čak i veće: od januara do marta Audi je ovdje sa 154.550 prodatih primjeraka zabilježio porast od 12,%. Slična situacija je i na tržištu Istočne Evrope, gdje rast prodaje iznosi 10,7 procenata.\nNa tržište SAD-a Audi je u prva tri mjeseca plasirao 21.315 automobila, te ostvario porast od 34,8 procenata. Zahvaljujući rastu prodajnih brojki od 62,0 %, koliko je ostvareno u Kanadi (3.230 automobila), Audi je na tržištu Sjeverne Amerike realizovao plus od 35,4 procenta. Kupcima Južne Amerike, prije svega Argentine i Brazila, Audi je isporučio 3.000 svojih automobila, tako da je njegova prodaja na ovom tržištu porasla za 70,5 % u odnosu na prvi kvartal 2009.godine.\nPosebno impresivan rast Audi je ostvario u Kini (uključujući Hongkong): tamo je, naime, u I. kvartalu broj prodatih vozila porastao za čak 77,3 % u odnosu na isti period prošle godine. U cjelokupnom regionu Azije-Pacifika Audi je sa 64.450 isporučene jedinice zabilježio nevjerovatan porast od 70,0 procenata.\nPozitivan trend prodaje nastavlja se i u ostalim regionima – Afrike, Bliskog i Srednjeg Istoka: sa 8.400 automobila prodaja je porasla za 40,2 % u poređenju sa prethodnom godinom. Najveće pojedinačno tržište pri tome je ono u Južnoj Africi, na koje je marka s četiri prstena, u periodu januar-mart, plasirala 3.286 svojih premium automobila (plus 36,0 %).


Terzić: Potreban mi je odmor od reprezentacije - Sportklub\nTerzić: Potreban mi je odmor od reprezentacije\nVesti odbojka Autor:Katarina Kostić17. jan. 202211:26 > 11:312 komentara\nZoran Terzić rešio je da posle 20 godina rada više ne bude selektor ženske odbojkaške reprezentacije Srbije, povodom čega je dao izjavu u kojoj je obrazložio svoju odluku.\n„Nekako smo svi bili svesni da će jednoga dana doći taj momenat da ću ja prestati da budem trener reprezentacije…i ja i ljudi iz saveza i igračice…Eto desilo se da na taj jubilej, 20 godina rada u reprezentaciji, više nisam selektor.\nDugujem ogromnu zahvalnost za ovaj period pre svega svim igračicama, a bilo ih je mnogo za sve ovo vreme, na ovoj našoj lepoj priči. Zatim mojim saradnicima, bez kojih sigurno ne bismo mogli da napravimo rezultate. Takođe, želeo bih da se zahvalim svim ljudima iz Saveza, koji su uvek stajali iza nas i bez čije podrške ništa ne bi bilo moguće.\nZoran Terzić više nije selektor Srbije\nPosle 20 godina ne može da bude lako da se donese jedna takva odluka, ali u razgovor sa čelnim ljudima saveza zbog neke moje dalje motivacije i neke nove energije, takav je dogovor bio, da jednostavno prestanem da radim ovaj posao, da ima odmor od reprezentacije neko vreme.\nOno što je definitivno je da ću uvek osećati ovu reprezentaciju kao svoju. Drugu državu nemam, a čelnicima saveza ću šta god im bude trebalo, bilo savet, preporuka..uvek biti na raspolaganju. Siguran sam da će savez naći adekvatnog novog selektora, kao i što sam siguran da će ekipa nastaviti sa dobrim rezultatima, a možda ih i poboljšati.\nJednostavno, to je skup devojaka, koje su navikle da pobeđuju, žele da igraju svim srcem za reprezentaciju i to generalno i jeste nešto što nas je vodilo ka uspesima. Sve najbolje želim i mom nasledniku, ekipi i savezu. Uvek ću biti tu za svaku vrstu pomoći, sa srećom!“, rekao je Terzić.\nženska odbojkaška reprezentacija SrbijeZoran Terzić\nBrazilke prejake za mlade srpske odbojkašice\n6. jun. 2021 7


Registracija vinograda obavezna i u 2021.godini - AgroSmart\nOsnovni cilj upisa u Vinogradarski registar za 2021.godinu je da se tačno utvrde površine pod vinovom lozom (sa svim svojim karakteristikama i specifičnostima) i proizvodni potencijal, što predstavlja obavezu u procesu usklađivanja sa standardima EU, prenosi portal PSSS.\nZakonom o vinu je predviđena obaveza upisa u Vinogradarski registar svih pravnih, odnosno fizičkih lica i preduzetnika koji proizvode grožđe namenjeno prometu. Ova obaveza se takodje odnosi i na vinograde koji imaju manje od 10 ari, a svoje grožđe stavljaju u promet. Upis u registar vrši se na osnovu zahteva koji podnosi pravno lice, preduzetnik, odnosno fizičko lice nekoj od najbližih kancelarija stručne organizacije za vođenje Vinogradarskog registra.\nProizvođač se briše iz registra ako podnese zahtev za brisanje na osnovu odluke o prestanku obavljanja delatnosti. Brisanje može biti pokrenuto i po službenoj dužnosti. Ako dođe do promene u registar se upisuju promene u roku od 15 dana od dana nastale promene. Promenu podataka o godišnjoj proizvodnji grožđa sa rodnih vinogradskih parcela, u cilju određivanja proizvodnog potencijala, proizvođač grožđa prijavljuje Ministarstvu svake godine nakon berbe.


Dugo čekanje rezultata testiranja jedan od najvećih problema u Srbiji - Društvo - Dnevni list Danas\nPočetna » Vesti » Društvo » Dugo čekanje rezultata testiranja jedan od najvećih problema u Srbiji\nDanas Online17.07.2020. 12:08\nNakon prikupljanja informacija iz 10 većih gradova i opština u Srbiji, Nacionalna koalicija za decentralizaciju (NKD) saopštila je da je zabrinjavajuće veliki broj građana koji su po ukidanju vanrednog stanja prestali da nose maske u situacijama u kojima je to preporučeno, kao i da stručnjaci i zvaničnici koji se svakodnevno pojavljuju u medijima bez maske pružaju loš primer stanovništvu.\nU saopštenju se navodi da su lažne vesti koje se šire internetom, loš primer koji građani dobijaju od strane državnika i stručnjaka koji se učestalo pojavljuju u medijima bez maski, kao i proglašenje „pobede nad koronom“ uoči izbora bitno doprineli ovom problemu.\n„I ovoga puta apelujemo na predstavnike vlasti da pravilno upotrebljavaju zaštitne maske kako građane ne bi dovodili u konfuziju oko neophodnosti i pravilnosti njihovog nošenja. Ako vlast prva ne poštuje preporuke ‘struke’, kako to mogu da očekuju od drugih?“, rečeno je u saopštenju.\nKao jedan od najozbiljnijih problema tokom jula u gotovo svim lokalnim zajednicama ističe se i dugo čekanje na rezultate testova širom Srbije.\n„Ova pojava kompromituje i zvaničnu statistiku o obolelima i preminulima od Covida-19, usled pojavljivanja zakasnelih rezultata u statistici, kada zapravo ovi podaci verovatno više i ne važe (npr. negativan test na uzorku od pre 10 dana ne ukazuje da je u tom trenutku neko zaista i negativan). Ovakva praksa skupo košta i građane kroz nesvrsishodnu budžetsku potrošnju, a u potpunosti onemogućava lokalne krizne štabove da koriste podatke prilikom donošenja odluka“, navodi se u saopštenju.\n„Sve je više primera da pojedini lokalni funkcioneri, koji pretpostavljaju da neće ostati na svojoj poziciji, uopšte ne rade svoj posao. Sa druge strane, glas lokalnih samouprava koje zahtevaju bolju podršku centralnih vlasti u borbi protiv COVID-19 se ne čuje u medijima, niti nailazi na odgovarajuću reakciju Beograda“, ističe se u saopštenju.\nU saopštenju je naglašeno da je problem i to što su mere protiv širenja virusa potpuno zaobišle poljoprivredu i kulturu, iako je stanje u ovim oblastima veoma teško, a nejasno je i na koji način će preduzetnici iz drugih oblasti nastaviti poslovanje nakon što iscrpe sredstva iz paketa državne pomoći.\nIpak, kako se navodi u saopštenju, primećeno je i da su ljudi u poslednjem periodu postali solidarni i spremniji da pomognu jedni drugima.\n„Građani prikupljanjem novca i drugih oblika humanitarne pomoći, kao i kroz svoje aktivističke akcije, značajno doprinose da njihove lokalne zajednice lakše prežive epidemiju i njene posledice“, zaključuje NKD.\nU saopštenju je naglašeno i da apoteke širom Srbije obezbeđuju da građani imaju pristup svim potrebnim zaštitnim sredstvima kojima je, nakon ukidanja vanrednog stanja, snižena cena ostala nepromenjena.\nepidemijaKorona virusLokalne zajedniceNacionalna koalicija za decentralizaciju\nPripadnici Garde Vojske Srbije izvršili su danas počasnu paljbu...\nOd masovnog postavljanja na društvene mreže sveže ofarbanih uskršnjih...


OTP grupa započinje saradnju sa 15 startup kompanija – Bankar.rs\nHome/BANKE/OTP grupa započinje saradnju sa 15 startup kompanija\nU četvrtoj seriji svog Startup partnerskog programa, OTP grupa započinje tromesečnu saradnju sa 15 razvijenih startup i scaleup kompanija. Uz učešće mađarske centrale i inostranih podružnica OTP grupe, inovativni timovi odabrani od 469 kandidata imaće priliku da testiraju svoje proizvode i usluge uz podršku posvećenih mentora. Potpomognuti intenzivnom podrškom OTP LAB-a i priznatih profesionalnih stručnjaka, odabrane startup kompanije imaće priliku da dokažu svoju podobnost za dugoročnu saradnju sa bankarskom grupom.\nNadovezujući se na uspehe iz prethodnih godina, OTP Startup partnerski program započeo je svoju seriju 2020 – 2021 uz aktivno učešće bankarske grupe. Tako su članice Grupe koje pokrivaju 11 zemalja tražile startup partnere za gotovo 100 inovacionih potreba tokom jeseni 2020. godine. U periodu prijave od 15. septembra do 23. oktobra 2020. godine, broj prijava startup kompanija oborio je novi rekord sa 469 pristiglih prijava iz ukupno 51 zemlje, 27% više od prijava koje su primljene u prethodnoj seriji.\nNa dvodnevnom događaju Dani selekcije, više od 200 učesnika iz 25 zemalja, uključujući eksperte iz Grupe i predstavnike startup kompanija, zajedno su radili na pilot projektima preporučenim za implementaciju. Tokom pilot faze koja se odvija od 1. marta do 26. maja, 15 startup kompanija sarađivaće sa podružnicama OTP-a u Srbiji, Ukrajini, Bugarskoj, Albaniji i Crnoj Gori, kao i sa centralom u Mađarskoj. Timovi sa uspešno završenim pilot projektom biće pozvani u šestomesečnu fazu implementacije koja nudi podršku za praktičnu primenu njihovih testiranih, inovativnih rešenja.\nZainteresovane kompanije ponovno su se mogle prijaviti za Program u okviru 5 + 1 tema: napredna analitika podataka, korisničko iskustvo i servisiranje, interna efikasnost, inovacije proizvoda u poslovanju sa građanima i kompanijama, kao i potpuno nova i nestandardna rešenja izvan gore navedenih kategorija.\n„Četvrtu godinu zaredom Program omogućava bankarskoj grupi pristup najboljim rešenjima startup kompanija na globalom nivou, a razvoj i validaciju njihovog proizvoda sada podržavaju bankarski stručnjaci iz 11 zemalja. Naš cilj je da održimo visoke profesionalne standarde Programa i verujem da sve veće učešće poslovnih jedinica OTP-a i sve veće interesovanje startup kompanija svedoče o uspehu naše inicijative. Ponosni smo što možemo reći da broj kompanija koje nastavljaju saradnju sa bankarskom grupom izvan pilot faze raste iz godine u godinu“, izjavio je András Fischer, rukovodilac Odelenja za inovacije u segmentu stanovništva u OTP Banci.\n15 startup kompanija koje su se pridružile Programu su iz 10 zemalja (Ujedinjeno Kraljevstvo, Bugarska, Mađarska, Francuska, Sjedinjene Države, Republika Češka, Nemačka, Irska, Švajcarska i Španija). Tokom posebnih nedelja u okviru tromesečne pilot faze, predstavnici kohortnih kompanija mogu učestvovati u sveobuhvatnim online radionicama sa svojim mentorskim poslovnim jedinicama OTP-a. Uz to, obuke i individualne mentorske sesije prilagođene nivoima zrelosti startup kompanija pomoći će timovima u poslovnom razvoju. Pilot period se završava 26. maja Demo danom, gde će startup kompanije predstaviti naučene lekcije i rezultate pilot projekata stručnjacima i menadžmentu bankarske grupe, kao i vodećim međunarodnim korporacijama koje podržavaju Program u svojstvu partnera.\nKratak video Dana selekcije: https://www.youtube.com/watch?v=rKQQzElIaIY\nOTP Grupa startup\nDigitalnim juanom kupuje se jogurt u prodavnici


Hoće li Bajden moći da sprovede tranziciju SAD od nafte? - Energija Balkana\nPočetna » Energetika » Hoće li Bajden moći da sprovede tranziciju SAD od nafte?\nAmerička naftna industrija od Džoa Bajdena, ako/kada uđe u Belu kuću očekuje okončanje trgovinskih ratova sa EU, a naročito Kinom, što bi podstaklo izvoz LNG-a i nafte, kao i u smanjenju emisija CO2. Ali, njegov ambiciozni klimatski plan mogao bi osujetiti Senat, koji drže republikanci.\nDžo Bajden je rekao da želi tranzicij Sjedinjenih država od nafte, ali sama naftna industrija misli da i dalje može sarađivati s demokratskim kandidatom pošto – kako u vreme zaključenja ovog izdanja NEDELJA NNKS deluje verovatno – iseli Donalda Trampa iz Bele kuće, komentarišu američki mediji.\nBajden je rekao da namerava da ukine posebne savezne subvencije naftnim i gasnim kompanijama. "Nećemo se rešiti fosilnih goriva", rekao je Bajden ."Rešićemo se subvencija za fosilna goriva."\nIzvesno budući, 46. američki predsednik, pridružio se EU postavivši i za SAD cilj potpunog eliminisanja emisija gasova sa efektom staklene bašte do polovine ovog veka, što pored ostalog pretpostavlja drastično smanjenje potrošnje osnovnog goriva u američkom transportnom sektoru – benzina.\nIpak, Američki naftni institut (API), najveća lobistička grupa u Vašingtonu, vidi dva područja na kojima može sarađivati s Bajdenom, prvenstveno u okončanju trgovinskih ratova sa EU, a naročito Kinom, što bi podstaklo izvoz LNG-a i nafte, kao i u smanjenju emisija CO2, piše The Washington Post.\nDoduše, Bajden nije jasno stavio do znanja hoće li podržati nastavak izvoza američkih fosilnih goriva. Tokom jednog intervjua CNN-u prošle godine Bajden se izjasnio za zabranu izvoza fosilnih goriva, "zavisno od toga čime se taj izvoz nadomešćuje", ali u kampanji nije razjasnio ovo stajalište.\nAPI poručuje i da će pokušati da sa Bajdenovim "tranzicionim timom" obezbedi za svoju industriju poreske olakšice za tehnologije hvatanja i pohranjivanja ugljenika, u svetlu cilja svođenja emisija CO2 u SAD na nulu do 2050.\nSenat će biti rampa za Green New Deal\nČak i kada Džo Bajden dobije ključeve Bele kuće, njegov ambiciozni klimatski plan mogao bi osujetiti Senat za koji je sve izvesnije da će ostati pod republikanskom kontrolom, piše Bloomberg.\nOzakonjen Zeleni New Deal nije realan domet za Bajdena. Obama to nije mogao učiniti kad je imao kontrolu nad Domom i Senatom, podseća agencija.\nBez saveznika na Capitol Hill-u, Bajden bi morao da se oslanja na savezne agencije tražeći da prilagode decenijama stare zakone novim izazovima klimatskih promena. Međutim, ti izmenjeni propisi morali bi se suočiti sa strogim nadzorom saveznih sudova u kojima je Tramp u protekle četiri godine imenovao više od 200 sudija.\n"S obzirom na činjenicu da Bajden verovatno neće imati Senat s kojim bi sarađivao, nemojte tražiti da on sprovodi politiku putem obostrano prihvatljivih zakona, niti štaviše ambicioznog klimatskog zakona", rekao je za Bloomberg Eric Washburn, konsultant za ekološku politiku i bivši savetnik čelnih senatskih demokrata.\nTagovi: Bela kuća, CO2, Džo Bajden, EU, fosilna goriva, gas, gasovi sa efektom staklene bašte, Kina, klimatske promene, LNG, nafta, naftna inidustrija, SAD, subvencije, tranzicija, trgovinski rat\nPrevPRETHODNOSubotica dobija najveću vetroelektranu u Evropi\nSLEDEĆEBelorusija nuklearna sila – Baltičke zemlje negodujuNext


Uvodi se pomoćna policija – Aleksinac biz\nUvodi se pomoćna policija\nHome/Uncategorized/Uvodi se pomoćna policija\nPrema istraživanju Insajdera pomoćna policija nikada do danas nije osnovana, iako je njeno osnivanje prvi put zakonski omogućeno pre punu deceniju.\nPrva uredba kojom je to bilo moguće doneta je 2006, izmenjana 2009, a prestala je da važi 2016. stupanjem na snagu novog Zakona o policiji. Rok za donošenje nove uredbe po novom zakonu o osnivanju pomoćne policije bio je februar ove godine. Vlada Srbije je Uredbu usvojila dva dana pre novogodišnjih praznika, 29. decembra prošle godine. Uredba je juče stupila na snagu.\nNovi Zakon i Uredba pre svega daju veća ovlašćenja ministru prilikom angažovanja pripadnika pomoćne policije, a manja direktoru policije, što otvara mogućnosti različitih zloupotreba, imajući u vidu da ministar policije može da bude i uglavnom jeste stranačka ličnost dok direktor policije i po zakonu mora bude profesionalac.\nU novoj Uredbi se za razliku od stare eksplicitno navodi i da će pomoćni policajci, osim uniforme, nositi i oružje.\n„Pripadnici pomoćne policije za vreme angažovanja, dužni su da uniformu sa oznakama, oružje, municiju i pripadajuću opremu nose, koriste i čuvaju u skladu sa propisima kojima se uređuje način njihovog nošenja, korišćenja i čuvanja“, navodi se u novoj Uredbi.\nTo je nedavno, samo dva dana pre nego što je Vlada usvojila Uredbu, najavio i ministar policije Nebojša Stefanović. Kako je preneto na zvaničnom sajtu MUP-a 27. decembra prošle godine, Stefanović je rekao da će oni koji su ranije završili Kriminalističko- policijsku akademiju, kroz instituciju „pomoćne policije“ moći da budu angažovani u Ministarstvu već tokom ove godine.\nSve ovo navodi na zaključak da će pomoćna policija ovoga puta biti i formirana, i to po prvi put.\nVečeras je međutim ministar Stefanović rekao da nije u planu angažovanje pomoćnih policajaca. On je rekao i da bi pitanje zašto je omogućeno formiranje pomoćne policije trebalo postaviti prethodnim vlastima.\n“Nijednog pomoćnog policajca nismo angažovali nikada, niti je u planu da bude angažovanja. Postavlja se pitanje zašto se neko bavi lažima i izmišljotinama i zašto ovu temu prikazuje kao produkt ove vlade“, rekao je Stefanović za TV Prva i dodao da se ova tema koristi da bi se u društvu kreirala negativna atmosfera.\nOd rezervne milicije do pomoćne policije\nTermin “pomoćna policija” uvodi se još 2005. godine kada je donošenjem tadašnjeg Zakona o policiji ukinut “ rezervni sastav policije”\nMeđutim iako je još 2006. godine Uredbom predvidjeno osnivanje “pomoćne policije” to se u praksi do danas nije dogodilo.\nJučerašnja informacija objavljena na Insajder.net, da je stupila na snagu “Uredba o službi u pomoćnoj policiji”, koju je Vlada Srbije usvojila neposredno pred Novu Godinu, izazvala je veliki broj komentara na društvenim mrežama.\nU pokrenutim rasparavam na društvenim mrežama moglo se čak pročitati i to da je “pomoćna policija” formirana još 2006. Godine.\nS obzirom na to da se funkcionerka DS-a Gordana Čomić medju prvima oglasila na društevnim mrežama objašnjavajući da je ista uredba postojala i 2006. i 2009. godine , mnogi su tako zaključili da je pomoćna policija osnovana još tada- a to nije tačno. Gordana Čomić za Insajder.net kaže da ona “o primeni ranijih uredbi nemam nikakvih podataka” i da je govorila isključivo o Uredbi.\nLider DS-a Dragan Šutanovac za Insajder.net kaže da su I “neke prethodne vlade usvajale slične uredbe ali da to nikada nije zaživelo. Šutanovac, koji je I bivši ministar odbrane, kaže da nije unapred protiv ideje uvođenja pomoćne policije, koja bi mogla da bude korisna primera radi u Sektoru za vanredne situacije. Za njega je međutim ključno pitanje na koji će način biti angažovani pomoćni policajci I pod kojim uslovima.\n“Ovde je pitanje obuke kao I provere tih ljudi. Ja mislim da bi morali da imaju odslužen vojni rok, bar da prođu tu osnovnu obuku I proveru. Bez toga je pitanje kako bi im bilo dozvoljeno da nose oružje. Upitna su njihova ovlašćenja, kao I kriterijumi za prijem”, kaže Šutanovac I dodaje da pomoćna policija postoji I u neki evropskim državama.\nNačin angažovanja pomoćnih policajaca\nPripadnici pomoćne policije, prema novoj Uredbi, angažuju se na osnovu javnog konkursa, a komisiju koja odlučuje o kandidatima bira ministar. Ključno novo ovlašćenje ministra je sledeće:\n„Ministar može u skladu s potrebama i bez raspisivanja javnog konkursa u Pomoćnu policiju angažovati lica koja su završila osnovnu policijsku obuku, Srednju školu unutrašnjih poslova, Višu školu unutrašnjih poslova, Policijsku akademiju, Kriminalističko-policijsku akademiju ili druga lica koja ispunjavaju uslove predviđene ovom uredbom“, navodi se u Uredbi od 29. decembra prošle godine.\nFormiranje i angažovanje pomoćne policije posebno je neobično imajući u vidu da je nedavno u Policiji sprovedena racionalizacija broja zaposlenih.\nJoš značajnije je međutim to što iz ove tačke Urebne može da se zaključi da su ministru data mnogo veća ovlašćenja nego što je to ranije bilo predviđeno.\nRazlozi za donošenje odluke o formiranju pomoćne policije\nOdluka o tome da se uopšte formira pomoćna policija donosi se ukoliko se ispuni jedan od uslova koji su regulisani zakonom.\nU Zakonu iz 2005. Navodi se sledeće:\n„Ministarstvo može obrazovati pomoćnu policiju za izvršavanje policijskih zadataka u slučajevima kada treba nadoknaditi angažovanje velikog broja policijskih službenika za izvršavanje zadataka visokog bezbednosnog rizika; u prirodnim i drugim nesrećama; obezbeđivanje državne granice; u drugim slučajevima kad je teže ugrožena unutrašnja bezbednost i u slučajevima iz člana 14. ovog zakona“, a član 14. Odnosi se na pripreme u slučaju vanrednog ili ratnog stanja.\nU novom Zakonu iz 2016. ponavljaju se ove ključne odredbe, ali se dodaje i sledeća stavka:\n„Izuzetno, pomoćna policija može biti angažovana i kada postoji obostrani interes Ministarstva i lokalne samouprave po osnovu posebnih sporazuma.”\nOvo su samo neke od novina koje predviđaju nova zakonska rešenja. Novinari Insajdera nastaviće da traže odgovore na sva pitanja u vezi sa stupanjem na snagu Uredbe o službi u pomoćnoj policiji.\nNapisao Dušan Stevanović|Uncategorized|Коментари су искључени на Uvodi se pomoćna policija\nPETAK VIŠE NIJE TALIČAN ZA JASTREB


Leonardo Žardim - Blic Sport\nTRENER KOJI SE BOGATI KADA GA OTPUSTE! Dvaput dobio otkaz u istom klubu, a to naplatio neverovatnih 16 MILIONA EVRA!\nTrener Leonardo Žardim je po drugi put u karijeri dobio otkaz u Monaku.\nNEVERICA, ANRI NAPUSTIO MONAKO, A VRATILI "NJEGA" U Kneževini se oslonili na dobro poznato ime, navijači šokirani\nLegendarni Tijeri Anri je posle svega tri meseca na klupi Monaka rešio da odustane od izazova spašavanja kluba za koji je nekada igrao.\nISPISAO ISTORIJU MONAKA Čovek zvani profit: "Kneževi" su optustili Žardima, ali ga ZBOG OVOGA slave\nUprava Monaka ovog četvrtka je smenila trenera Leonarda Žardima zbog serije veoma loših rezulata, posle kojih su "kneževi" došli u zonu ispadanja, pa je promena na kormilu bila neminovna. Portugalac je prošlost tima iz Monte Karla, a najverovatnije će njegova zamena biti legendarni as Tjeri Anri.\nTO JE TO, OTVORENA SU MU VRATA Žardim dobio otkaz u Monaku, Anri postaje šef struke "keneževa"\nBAŠ NEMA SREĆE Jovetić prekobrojan u Monaku\nCrnogorski napadač Stevan Jovetić je na početku sezone došao u Monako sa epitetom velikog pojačanja, ali u prethodnih nekoliko meseci nije uspeo da se dokaže. Imao je malu minutažu u dresu "kneževa", zbog čega se bliži rastanak dve strane.\nPRODUŽEN UGOVOR Monako zadržao Žardima i poslao signal zvezdama tima\nTrener fudbalera Monaka Leonardo Žardim produžio je ugovor sa šampionom Francuske do leta 2020. godine.\nBEŽI OD EUFORIJE Žardim: Radili smo 11 meseci za titulu, nije vreme za opuštanje\nFudbalski klub Monako je veoma blizu titule šampiona Francuske, ali je trener Leonardo Žardim pozvao na oprez i prekid euforije.\nOPTIMIZAM PRED JUVENTUS Trener Monaka: Ako damo gol rano, možda će se stvari promeniti\nTrener fudbalera Monaka Leonardo Žardim rekao je da njegovu ekipu čeka težak posao u utorak (20.45) protiv Juventusa, u revanšu polufinala Lige šampiona, ali da bi stvari mogle da se promene ako u ranoj fazi utakmice njegov tim postigne gol.\nUŽIVAJU U NAPADAČKOJ IGRI Žardim: Idemo uvek na gol više, to nam je u DNK\nTrener fudbalera Monaka Leonardo Žardim bio je izuzetno zadovoljan igrom svog tima u revanšu četvrtfinala Lige šampiona protiv Borusije Dortmund i dodao da će i u polufinalu igrati napadački sa željom da se plasira u finale najjačeg evropskog takmičenja.\nŽardim posle čudesnog meča sa Sitijem: Daleko smo mi od kraja\nTrener Monaka Leonardo Žardim je istakao da dvomeč sa Mančester sitijem još nije rešen.\nŽardim veruje u Falkaa, ali ga kritikuje zbog Premijer lige: Fudbaleri nisu mašine\nFudbalski klub Monako i dalje Radamela Falkaa smatra jednim od najboljih svetskih napadača, a cilj je da ga zadrži i vrati u staru formu.\nEvra: Moramo da preuzemo kontrolu od početka meča u Monaku\nFudbaleri Juventusa u sredu od 20.45 igraju revanš meč četvrtine finala Lige šampiona protiv Monaka, a levi bek torinskog kluba i bivši igrač Monaka, Patris Evra, izjavio je da je bio ponosan na svoju nekadašnju ekipu kada su izbacili Arsenal.\nNedved vidi Juve u polufinalu, Nojer se prisetio finala Porto - Monako\nDirektor Juventus Pavel Nedved ocenio je da njegova ekipa ima velike šanse da eliminiše Monako u četvrtfinalu Lige šampiona, dok se golman Bajerna Manuel Nojer pred duel sa Portom prisetio finala iz 2004. godine.\nŽardim o Vengeru: Nije se udostojio rukovanja, uzvratio sam mu istom merom\nTrener Monaka Leonardo Žardim, nakon plasmana u četvrtfinale Lige šampiona, optužio je menadžera Arsenala Arsena Vengera za nedostatak poštovanja.\nŽardim: Svi imaju iste šanse u grupi C, Monako može da prođe dalje u LŠ\nTrener Monaka Leandro Žardim istakao je da je grupa C Lige šampiona, u kojoj se nalazi francuski prvoligaš voljom žreba, veoma ujednačena i da svaki tim ima šanse da se plasira u fazu ispadanja.\nLeonardo Žardim menja Ranijerija na klupi Monaka\nPortugalski stručnjak Leonardo Žardim preuzeo je francuski Monako, s kojim je potpisao dvogodišnji ugovor.\nŽardim novi trener Sportinga\nPortugalski fudbalski klub Sporting iz Lisabona imenovao je za novog trenera Leonarda Žardima.\nŽardim napustio Bragu i preuzeo Olimpijakos\nGrčki fudbalski prvak Olimpijakos imenovao je za šefa stručnog štaba portugalskog stručnjaka Leonarda Žardima, sa kojim je potpisao dvogodišnji ugovor.\nŽardim menja Pasijensiju na klupi Brage\nUprava Brage imenovala je Leonarda Žardima za šefa stručnog štaba, saopšteno je na sajtu tog kluba.


TotalCar.rs » U martu čak tri izložbe automobila\n0 komentara 4934 pregleda\nUprkos besparici i padu prodaje vozila, Beogradski sajam se priprema za velike manifestacije auto-moto industrije. Sedam dana predviđeno za „BG kar šou“ i Sajam motocikala, a krajem marta i smotra privrednih četvorotočkaša.\nBeogradski sajam će u martu ponovo biti regionalni centar auto-moto industrije jer se pod kupolama ovog zdanja, pripremaju čak tri „izložbe na točkovima“.\nMenadžer projekta Beogradskog sajma Zoran Lupšić za „Novosti“ je potvrdio da će ove godine, posle jednogodišnje pauze, „BG kar šou“, ponovo obradovati vozače.\n– Mart će biti praznik za sve ljubitelje auto-moto industrije. Od 14. do 20. marta biće organizovani „BG kar šou“ i Sajam motocikala – kaže Lupšić.\n– Skoro svi uvoznici automobila i motocikala iz Srbije su potvrdili učešće i najavili obilje novih modela. To će biti velika prilika kupcima da obnove svoj vozni park po najpovoljnijim uslovima.\nPosle sajma „na dva i četiri točka“, od 25. do 29. marta biće organizovan 52. Međunarodni sajam privrednih vozila (OICA) na kom će biti izlagana privredna vozila, laka privredna vozila, prikolice i poluprikolice, karoserije, motori i sistemi prenosa, hodni delovi vozila, šasije, oprema za vozila. Zapaženu ulogu imaće i prateća industrija, logistika, telematika, špedicija, osiguranje, finansijske institucije, strukovne asocijacije, pa i mediji.\nNovi model autobusa\n– Očekujemo da među najinteresantnijim eksponatima na Sajmu bude i prototip „Ikarbusovog“ autobusa koji se radi u saradnji sa „Mercedesom“ – kaže Lupšić. – Verujemo da će i „Ikarbus“ a i ostala naša preduzeća iz ove oblasti pokazati da su izašli iz krize i da su spremni za svetsku tržišnu utakmicu.


Samoizolacija za srpske turiste koji putuju u Veliku Britaniju - 10.07.2020, Sputnik Srbija\nNa osnovu izjave direktora Svetske zdravstvene organizacije Tedrosa Gebrejesusa da se pandemija kovida 19 ubrzava i da većina zemalja još nije uspela da je... 10.07.2020, Sputnik Srbija\nvesti, velika britanija, srbija\n15:03 10.07.2020 (Osveženo: 22:40 03.08.2021)\nBritanska televizijska mreža ocenjuje da su u Srbiji nakon dve noći protesta organizovanih zbog najavljenog policijskog časa, vlasti zabranile masovna okupljanja, a premijerka Ana Brnabić rekla je da je zdravstveni sistem blizu pucanja, prenosi RTS.\nInače, britanska vlada uklonila je Srbiju sa liste zemalja iz kojih ljudi mogu da se vraćaju u Englesku ili da je posećuju bez obaveze odlaska u samoizolaciju.\nSamoizolacija za srpske turiste\nPortparol britanske vlade rekao je da je Centar za biološku bezbednost zajedno sa Institutom za javno zdravlje ažurirao svoju procenu za Srbiju u skladu sa najnovijim podacima.\n„U skladu sa tim, vlada je odlučila da ukloni Srbiju sa liste zemalja čiji su putnici po dolasku u Englesku izuzeti iz obavezne samoizolacije“, dodao je portparol. I Škotska od putnika iz Srbije zahteva odlazak u karantin.\nBi-Bi-Si navodi da se u Srbiji dnevno registruje oko 300 zaraženih, zbog čega je vanredna situacija proglašena u više gradova i opština.\nSkaj njuz piše da su zvaničnici i drugih evropskih zemalja, uključujući Francusku i Grčku, upozorili su na rizik novog širenja virusa ukoliko se ne drži distanca.\n© Sputnik / Vladimir Astapkovič / Uđi u foto-galerijuU Srbiji se dnevno registruje oko 300 zaraženih\nU Srbiji se dnevno registruje oko 300 zaraženih\nKako se navodi, dok se mnoge zemlje pripremaju za drugi talas, SAD, Indija i Brazil pokušavaju da se nose sa prvim, a u te tri zemlje dešava se većina novih slučajeva.\nNajteže pogođena novim virusom je SAD gde je zaraženo više od tri miliona stanovnika, što znači jedan na 100 stanovnika.\nU SAD se dnevno zarazi oko 60.000 stanovnika, u Brazilu 45.000 u Indiji gotovo 25.000, a u međuvremenu i brazilski predsednik objavio je da je oboleo, kao i predsednica Bolivije Ženin Anjez i drugi najmoćniji čovek Venecuele Diosdado Kabeljo.\nU Boliviji je prijavljeno 42.984 slučajeva i 1.577 preminulih, a beleži se stalni porast novoobolelih.\n„Venecuela jedna od najnespremnijih zemalja“\nU pojedinim regionima te zemlje bolnice su prenatrpane.\nVenecuela se smatra jednom od najmanje pripremljenih zemalja za borbu protiv pandemije, a u bolnicama nema osnovnih potrepština poput vode, struje, lekova.\nU Tokiju je takođe zabeležen povećan broj slučajeva što zabrinjava zbog drugog talasa virusa, a guverner tog okruga kaže da je to poziv za pomoć i da je neophodno upozorenje zbog daljeg širenja bolesti.\nZbog većeg broja novoobolelih u Hongkongu su zatvorene sve škole, navodi Skaj njuz.\nHolandija ponovo zatvorila granicu za građane Srbije


U saradnji sa Crvenim krstom Kragujevac i udruženjem "Eko fun kamp" organizovana je uspešna akcija dobrovoljnog davanja krvi 07.decembra u periodu od 10č do 12č u prostorijama Kancelarije za mlade! Akciju su podržali predstavnici Udruženja za društveni razvoj mladih Interaktiv, a bili su prisutni pored mnogobrojnih omladinaca i digitalni mediji Grada koji su pre svega došli zbog podrške humanoj akciji.\nNajava aktivnosti: U Kancelariji za mlade Kragujevac ''nema zime''\nGrad Kragujevac i Kancelarija za mlade organizuju besplatne edukativne radionice, tribine, obuke namenjene srednjoškolcima, studentima, mladima i nezaposlenim licima uzrasta od 15 do 30 godina, u periodu od novembra 2016. do marta 2017.godine.\nPrednost u prostorijama Kancelarije u odnosu na raniji period je da postoji adekvatan sistem grejanja. Uslovi u KZM Kragujevac su veoma dobri, jer postoji internet, IT oprema, prostor za radionice sa pratećim elementima i funkcionalni toalet.\nMala škola finansija 2.0 u Kragujevcu\nOmladina JAZAS-a Kragujevac i Narodna banka Srbije – grupa za edukaciju korisnika finansijskih usluga nastavljaju sa obukama za mlade na temu finansijske pismenosti u Kragujevcu. Naredna obuka realizovaće se u četvrtak, 17. novembra od 12h do 13h u prostorijama Kancelarije za mlade (Save Kovačevića 5).\n"Položaj mladih na tržištu rada" - bila je tema seminara koji je održan u Kragujevcu u organizaciji Sekcije mladih Saveza samostalnih sindikata Srbije.\nKonferencija nastavnika u Kragujevcu\nU sali Skupštine grada svečano je otvorena trodnevna Konferencija nastavnika koja je posvećena programima preduzetničkog obrazovanja u osnovnim i srednjim školama u Srbiji.\nKZM Kragujevac u Nacionalnoj asocijaciji kancelarija za mlade\nOdbornici Skupštine grada Kragujevca usvojili Odluku o pristupanju Kancelarije za mlade Kragujevac Nacionalnoj asocijaciji kancelarija za mlade. Na sednici Skupštine grada Kragujevca usvojena je i Odluka o pristupanju Kancelarije za mlade Kragujevac Nacionalnoj asocijaciji kancelarija za mlade. Mladi su važan resurs razvoja društva, posebno u vreme brzih ekonomskih i društvenih promena.


Čuvar tradicije i simbol stradanja – Podrinske\nČuvar tradicije i simbol stradanja\nPredstavljen Tekeriški peškir u holu Biblioteke šabačke\nJedan od najznačajnijih svedoka stradanja našeg kraja u Velikom ratu- Tekeriški peškir, predstavljen je u holu Biblioteke šabačke u petak, u prisustvu predstavnika Grada i velikog broja zvanica, povodom obeležavanja veka od oslobođenja Šapca u Prvom svetskom ratu. Tekeriški peškir je simbol hrabrosti, morala i nade srpskog vojnika koji je preživeo albansku golgotu.\nIzatkan je u tkačkoj radionici „Stari zanati“ Gradske organizacije invalida rada, na inicijativu članica koje su inspiraciju da urade njegovu repliku pronašle u šabačkom Narodnom muzeju.\n-Tekeriški peškir zaslužuje da kao čuvar naše tradicije beskonačno traje. Zahvalila bih se članicama Gradske organizacije invalida rada koje su ideju prepoznale u postavci šabačkog muzeja i pokazale želju da uradimo repliku Tekeriškog peškira, divnim tkaljama, uglavnom osobama sa invaliditetom. Peškir je deo devojačke spreme Perside Perse Spajić iz Tekeriša kojom se vojnik Mileta Milutinović iz Sedlara kod Svilajnca previo na Ceru 1914. godine i čuvao ga kao nešto najsvetije na grudima. Još devet peškira sa oznakom geografskog porekla naći će se u protokolu Vlade Srbije da svedoče o neprolaznosti, da sačuvamo moral, tradiciju, negujemo kulturno nasleđe i baštinu šabačkog kraja- istakla je predsednica Gradske organizacije invalida rada Miroslava Savković.\nOna je Tekeriški peškir uručila gradonačelniku Nebojši Zelenoviću, koji je tokom prilikom istakao da će se ovaj simbol nade i stradanja biti deo diplomatskih poklona.\nRukovodilac grupe za dizajn i oznake geografskog porekla u Zavodu za intelektualnu svojinu Republike Srbije Zoran Dragojević istakao je afekcionu vrednost Tekeriškog peškira, budući da podseća na 1914. godinu i teške borbe na Ceru, povlačenje srpske vojske preko Albanije i plemenit duh našeg naroda i vojnika.\nNominovan je za Nacionalnu listu nematerijalnog kulturnog nasleđa, a pokrenuta je inicijativa da se nađe u okviru autentičnih diplomatskih poklona Srbije.


SDA Sandžaka poziva u “Pohod na Hadžet” - Radio Sto Plus\nSDA Sandžaka poziva u “Pohod na Hadžet”\nStranka demokratske akcije (SDA) Sandžaka pozvala je danas sve Bošnjake da se priključe “Pohodu na Hadžet” koji povodom 70 godina od streljanja Bošnjaka u Novom Pazaru organizuje Islamska zajednica (IZ) u Srbiji. Portparol ove stranke Edin Gudžević istakao je na konferenciji za novinare da...\nStranka demokratske akcije (SDA) Sandžaka pozvala je danas sve Bošnjake da se priključe “Pohodu na Hadžet” koji povodom 70 godina od streljanja Bošnjaka u Novom Pazaru organizuje Islamska zajednica (IZ) u Srbiji.\nPortparol ove stranke Edin Gudžević istakao je na konferenciji za novinare da su partizani i četnici na Hadžetu streljali 2.000 uglednih Bošnjaka i da SDA Sandžaka to mesto tretira kao simbol stradanja Bošnjaka.\n“Hadžet je šehidsko mezarje, sveto mesto gde svaki Bošnjak ima svoje pretke. Hadžet treba da postane mesto na koje bošnjačke hadžije treba da obiđu pre odlaska na hadž u Meku”, rekao je Gudžević.\nOn je pozvao Bošnjake da se, bez obzira na partijsku pripadnost i druge razlike, u četvrtak posle podnevne molitve okupe na gradskom trgu i učestvuju u “Pohodu na Hadžet”.\nPohod organizuju IZ u Srbiji i Bošnjačka kulturna zajednica (BKZ), a na naše pitanje zbog čega SDA Sandžaka nije i prethodnih godina pozivala Bošnjake na učešće u pohodu, Gudžević je izbegao da da konkretan odgovor.\n“Svih ovih godina generacije Bošnjaka su bile svesne da su na tom mestu streljani ljudi samo zbog toga što su Bošnjaci. Nadam se da ćemo ovakvim obeležavanjem budućim naraštajima pokazati da je Hadžet mesto kojem se moramo posvetiti”, izjavio je Gudžević.\nPortparol SDA Sandžaka nije odgovorio ni da li njihov poziv Bošnjacima da učestvuju u akciji koju organizuju institucije muftije Muamera Zukorlića znači približavanje stavova SDA Sandžaka i Zukorlića.\n“Žao nam je što se novinari više ne ineresuju za ovakav slučaj stradanja jednog naroda. Dobro bi bilo da se sav bošnjački narod i svi novinari uključe u obeležavanje 70 godina stradanja Bošnjaka na Hadžetu”, odgovorio je Gudžević.\nOn je dodao i da očekuje da svi članovi SDA Sandžaka budu deo obeležavanja 70 godina stradanja Bošnjaka na Hadžetu, ali da ne može da kaže hoće li u šetnji od centra grada do Hadžeta učestvovati i lider stranke Sulejman Ugljanin.\nSSP: Apelacioni sud utvrdio da je Vučićević namerno Djilasa...\nBiljić (DJB): Gradjani da glasaju protiv na referendumu za...\nAndjelković: Privatizacija Instituta Jaroslav Černi u interesu građevinske mafije\nDemostat: Koalicija oko SNS ima podršku oko 55 odsto...


Fico podržao evropsku integraciju Srbije i njen suverenitet na Kosovu\nSlovački premijer Robert Fico u Beogradu podržao nastojanja Srbije da postane članica EU i očuva suverenitet i teritorijalni integritet na Kosovu.\nSlovački premijer izjavio je da Srbija ima punu podršku Slovačke kada je reč o iznošenju pitanja Kosova pred Međunarodni sud pravde i ocenio da je proglašenje nezavisnosti Kosova bilo u raskoraku sa međunarodnim pravom i da bi Međunarodni sud pravde to trebalo i da potvrdi. A povodom odluka Crne Gore i Makedonije da priznaju nezavisnost Kosova, slovački premijer Robert Fico rekao je da su to suverene odluke suverenih država.\nPredsednik Srbije Boris Tadić zahvalio je premijeru Slovačke Robertu Ficu na doslednoj podršci koju vlada u Bratislavi pruža nastojanjima Srbije da postane članica EU i očuva suverenitet i teritorijalni integritet na Kosovu. Premijer Mirko Cvetković je posle sastanka sa slovačkim kolegom Robertom Ficom izjavio je da je zahtev za ocenu Međunarodnog suda pravde o legalnosti jednostrano proglašene nezavisnosti Kosova ušao u hitnu proceduru tog Suda i izrazio očekivanje da će se na ocenu Suda o legalnosti jednostrano proglašene nezavisnosti Kosova čekati najduže godinu dana. Srbija ima jake argumente i zato očekuje da Međunarodni sud kaže da proglašenje nezavisnosti Kosova nije bilo u skladu sa međunarodnim pravom, rekao je Cvetković.\nA povodom reakcije Srbije na odluke Makedonije i Crne Gore da priznaju nezavisnost Kosova, britanski ambasador u Beogradu Stiven Vordsvort izrazio je zabrinutost zbog odluke Beograda da protera ambasadore Crne Gore i Makedonije. To je nesrećan razvoj situacije, posebno zato što su dobrosusedski odnosi uslov za evrointegraciju kroz proces stabilizacije i asocijacije sa Evropskom unijom, rekao je ambasador Vordsvort i naglasio da je svako zaoštravanje odnosa sa susedima loš signal. Britanski ambasador smatra da će Beograd i Priština morati da razgovaraju o mnogim stvarima, ali ne i o statusu. Za nas je to pitanje zatvoreno, istakao je Vordsvort.


Stranica Julije Skripalj bila aktivna dok je ona bila u kritičnom stanju - Sputnjik Srbija\n10:51 02.04.2018 (osveženo 18:56 02.04.2018) Preuzmite kraći link\nBivši pukovnik Glavne operativne uprave Rusije (GRU), Sergej Skripalj, koji je radio za britanske obaveštajne službe, i njegova ćerka Julija pronađeni su u nesvesnom stanju na klupi u britanskom gradu Solsberiju 4. marta. Britanska strana tvrdi da je Rusija umešana u njihovo trovanje supstancom A-234. Nekoliko nedelja britanske vlasti navodile su da se oni nalaze i „stabilnom, ali kritičnom stanju“. Prošlog četvrtka objavljeno je da se Julija oseća bolje i da joj se čak zdravlje „ubrzano popravlja“.\nMeđutim, na njenom nalogu na najpopularnijoj ruskoj društvenoj mreži VK.com (VKontakte) zabeleženo je da ga je ona „poslednji put posetila 7. marta“ — samo tri dana nakon hemijskog napada, kada se Julija navodno borila za život.\nNe zna se da li je Julija nekako sama pristupila svojoj stranici, pošto njenu lozinku možda zna i neko drugi, kao na primer prijatelj ili član porodice ili istražitelj.\nBivši premijer Japana otkrio planove Tereze Mej\nKao i mnogi drugi korisnici ove društvene mreže, Julija Skripalj uglavnom koristi svoju stranicu za deljenje memova, uključujući one na kojima su ljubavni i životni saveti, fotografije životinja i mnogo crnog humora. Njen najnoviji post od 3. marta bio je gif psa koji hoda na zadnjim nogama sa natpisom na ruskom jeziku koji glasi: „Pleši kao da niko ne gleda“.\nVelika Britanija, koja je za napad u Solsberiju okrivila Rusiju, od samog početka zdravstveno stanje Skripaljevih drži u tajnosti. Ruskom konzularnom osoblju zabranjen je pristup, uprkos tome što su otac i ćerka još uvek državljani Rusije.\ndruštvena mreža, slučaj Skripalj, VKontakte, Julija Skripalj, Solsberi


BEOGRAD, Agencija za strana ulaganja i promociju izvoza Srbije (SIEPA) organizuje nastup srpskih preduzeća na vodećem sajmu prehrambene industrije u regionu Azije i Pacifika “Fudeks Japan 2012” koji će u naredna četiri dana,od 6. do 9. marta, biti održan u Tokiju.\nOvo je četvrti nastup srpskih preduzeća na ovoj manifestaciji, a ove godine će učestvovati sedam izvoznika svježeg, zamrznutog i sušenog voća i proizvoda od voća, što je najveći broj do sada, saopštila je SIEPA.\nNa Nacionalnom štandu Srbije kompanije “Agranela”, “Agropartner”, “Frigo grand”, “Fruvela”, “Pakom internešnel”, “Sirogojno kompani” i “Venac” će predstaviti svoje proizvode kroz jedinstvenu mješavinu etno i modernih motiva.\nSrbija je posljednjih šest godina najveći izvoznik zamrznutih malina u svijetu i na japanskom tržištu ima udio od 17 odsto.\n“Od ovogodišnjeg sajma se očekuje mnogo jer je zbog posljedica zemljotresa u Japanu smanjena potražnja za japanskim proizvodima, te je prisutna tendencija porasta uvoza hrane”, navodi se u saopštenju.\nSIEPA navodi da je sajam u Tokiju, koji okuplja više od 10 000 kupaca iz preko 30 zemalja, odlična prilika za promovisanje proizvoda na rastućem azijskom tržištu.\nTagovi: fudeks japan 2012sajam prehrambene industrijesiepatokio


Rakić: Vučić želi da podeli odgovornost za odluku koju je već doneo - Politika - Dnevni list Danas\nPočetna » Vesti » Politika » Rakić: Vučić želi da podeli odgovornost za odluku koju je već doneo\nM. R. M.06.05.2022. 11:21\n“U državi gde su izbori nepošteni, ne može biti poštenog i konstruktivnog dijaloga između vlasti i opozicije. Kao i svaki autokrata i uzurpator vlasti, tako bi i Aleksandar Vučić bio najsrećniji da opozicija uopšte ni ne postoji i da on može večno i neograničeno da vlada. Ukoliko zaista i dođe do nekakvih konsultacija oko uvođenja sankcija Rusiji, biće to jedino zato da bi Vučić podelio odgovornost za odluku koju je već doneo, mimo svojih ustavnih ovlašćenja”.\nOvo za Danas kaže Dragana Rakić, zamenica predsednika Demokratske stranke, odgovarajući tako na najavu predsednika Srbije da će početkom juna pozvati opozicione stranke na konsultacije o teškoj političkoj i ekonomskoj situaciji u kojoj se Srbija našla situacije u Ukrajini.\nOna napominje da sve odluke koje je Vučić donosio u prethodnih deset godina bile su isključivo u funkciji njegovog ostanka na vlasti, a na štetu građana Srbije. Zato sumnja da će tako biti i sa odlukom oko uvođenja sankcija Rusiji.\n“Demokratska stranka sa Vučićem može da razgovara jedino o njegovoj mirnoj predaji vlasti, zato nikakvi drugi razgovori i „konsultacije“ sa njim ne dolaze u obzir”, kaže zamenica predsednika DS.\nRakićeva navodi da je stav Demokratske stranke vezano za agresiju Rusije na Ukrajinu jasan je od samog početka. Od prvog dana, kaže, DS je osudila rusku agresiju, solidarisala se sa ukrajinskim narodom i podržala uvođenje sankcija onima koji su odgovorni za agresiju.\n“Predsednik Demokratske stranke dr Zoran Lutovac je odmah po izbijanju rata u Ukrajini osudio rusku agresiju u emisiji „Reč na reč“ u kojoj se prvi put na RTS-u debatovalo o ratu u Ukrajini. Stavovi DS-a se otad nisu promenili. Naš spoljnopolitički prioritet je EU. Srbija mora svoju unutrašnju i spoljnu politiku da uskladi sa politikom Evropske unije ukoliko zaista želi da postane njena članica, a osuda agresora zbog napada na jednu suverenu zemlju nije samo političko pitanje nego i civilizacijsko”, ističe sagovornica Danasa.\nPrema njenim rečima biće interesantno videti da li su SNS i SPS u međuvremenu promenili svoje mišljenje o Rusiji.\n“Vladimir Đukanović (SNS) i Đorđe Milićevića (SPS) su u pomenutoj emisiji žestoko napadali Demokratsku stranku i Zorana Lutovca zbog iznetih stavova o ratu Ukrajini. Ova dvojica su se zaklinjala da Srbija nikada neće uvesti sankcije Rusiji. Čini se da su njih dvojica, a pre svega Vučić, pod pritiskom međunarodne zajednice, revidirali stavove i sada su u problemu kako to da saopšte svojim biračima koje tako vešto obmanjuju već godinama”, napominje zamenica predsednika DS.\nAleksandar VučićDragana RakićkonsutacijeopozicijaBeograd


Vojni sindikat traži hitnu reakciju zbog statusa Dikovića - Društvo - Dnevni list Danas\nPočetna » Društvo » Vojni sindikat traži hitnu reakciju zbog statusa Dikovića\nVojni sindikat traži hitnu reakciju zbog statusa Dikovića\nVojni sindikat Srbije je zatražio hitnu intervenciju narodnih poslanika, Odbora za bezbednost Narodne skupštine i zaštitnika građana zbog nerešenog statusa načelnika Generalštaba Vojske Srbije Ljubiše Dikovića, prenosi N1.\n0Piše: Danas Online 04. juna 2018. 21.42\nKako se navodi u saopštenju sindikata, generalu Dikoviću je 22. maja po sili zakona prestаlа službа u Vojsci Srbije, ali je on i dalje obavlja, što je, ističe se, „zabrinjavajuće, nezаkonito i neosnovаno“.\nDodaje se i da je zabrinjavajuće i to što je mesto zаmenikа nаčelnikа Generаlštаbа već duže vreme uprаžnjeno.\nKako prenosi N1, Vojni sindikat Srbije je podsetio da je predsednik Aleksandar Vučić ranije izjavio da Vojnom kаbinetu Predsednika i njemu nije stigаo nikаkаv predlog zа rešаvаnje stаtusа generаlа Ljubiše Dikovićа i dа nije znаo dа on trebа dа ide u penziju, što dovodi do toga da „s dаnom 22. maja, Vojskа Srbije nemа nаčelnikа Generаlštаbа, niti njegovog zаmenikа“.\n„To je za jаvnost i nаs pripаdnike Vojske Srbije u trenutnoj geopolitičkoj situаciji više nego zаbrinjаvаjuće“, keže se u saopštenju.\nSindikat je dodao da u ovom trenutku „Vojskom Srbije, stručno i štаbno niko legalno ne komаnduje“, zbog čega proizilаzi dа su „svа nаređenjа i drugа аktа kojа donosi Diković nezаkonitа“.\ngeneralstab, ljubisa dikovic, vojskaBeograd


“Madi” otvorio najveću klaonicu peradi na Balkanu\n23. Juna 2015.\t0\nFirma “Madi” je zvanično otvorila dugo najavljivanu klaonicu peradi u Tešnju, vrijednu 14 mil KM, dok je ukupna vrijednost investicije 20 mil KM. Površina kompleksa iznosi 21.500 m2.\nNaime, kapacitet klaonice je 6.000 brojlera po satu, tako da teoretski ova klaonica može da proizvede 24 miliona brojlera na godišnjem nivou, što je ujedno čini i klaonicom najvećeg kapaciteta na Balkanu.\n– Riječ je o najmodernijoj opremi toga tipa gdje su sterilni procesi proizvodnje dovedeni do savršenstva i kao takva nudi mnogo bolji kvalitet i napredniju završnu obradu – kazao je Maid Jabandžić, komercijalni direktor “Madi”.\n– Treba napomenuti da u okviru preduzeća u voznoj floti posjedujemo 110 vozila i ona su sigurnost da će svi naši proizvodi biti adekvatno transportovani do naših cijenjenih konzumenata. Petnaest doktora veterine i pet tehnologa, te implementirani standardi, garant su vrhunskih proizvoda koje plasiramo na domaće i tržišta susjednih zemalja gdje izvozimo “Madi” proizvode – dodaje Jabandžić.\nShodno filozofiji kompanije koja se zasniva na stalnom otvaranju novih radnih mjesta, ovim proširenjima “Madi” je premašio broj od 350 uposlenih i kao takav predstavlja firmu koja svakog mjeseca stvara i otvara prilike za nove uposlenike.\n– Dobro je da se zna da će postojeća oprema dodatno učvrstiti lidersku poziciju firme “Madi” kada je u pitanju proizvodnja svježe i smrznute piletine u BiH, te unaprijediti kvalitetu finalnog proizvoda, što nam ujedno i garantuje brojka od blizu 11 miliona utovljenih brojlera koje ćemo proizvesti u 2015. godini – navodi Jabandžić.\nPrevious Raskrinkavanje velikosrpske propagande: DETALJI IZ LAŽNOG SVJEDOČENJA PROTIV ORIĆA (VIDEO)\nNext Prirodne ljepote BiH: Jedan od najdubljih kanjona u Evropi privlači brojne turiste (FOTO)\nBoxmark Leather ulaže 10 mil. EUR u proizvodnju autopresvlaka u Lukavcu\nAustrijski Boxmark Leather počeo je pripremne radove za značajno proširenje pogona za proizvodnju autopresvlaka u Lukavcu. Kompanija planira da kroz dvije faze, u narednih godinu dana, izgradi još 25.000


Košarka - Drugi poraz košarkaša Tamiša\nDrugi poraz košarkaša Tamiša\nNapisano u kategoriji Košarka, 26 oktobra, 2014\nKošarkaši Tamiša poraženi su u Železniku od ekipe FMP-a rezultatom 85:70 (16:14, 25:23, 17:19, 27:14) u okviru trećeg kola Košarkaške lige Srbije. Ekipa Bojana Jovičića bila je ravnopravan rival favorizovanom domaćinu gotovo 35 minuta, ali su u finišu nekim svojim graškama propustili da dođu do pobede. Pančevce je boljeg rezultata koštalo pre svega loše izvođenje penala (22/39), kao i slabo građenje ofanzivnog skoka protivnika kome su dopustili 14 skokova pod svojim košem.\nVeći deo utakmice u Železniku igralo se vrlo izjednačeno. Tokom prvih trideset minuta ekipe su se često smenjivale u vođstvu ali ni jedna nije uspevala da napravi neku ozbiljniju prednost. Ključni period meča bio je početak poslednje deonice kada domaća ekipa za pet minuta pravi seriju 10:2 i dolazi do prve dvocifrene prednosti, rezultat je bio 68:58. Posle ovoga Pančevci više nisu uspeli ozbiljnije da ugroze protivnika koji je rutinski sačuvao prednost i ostvario i treću pobedu iz isto toliko utakmica. U pobedničkoj ekipi najbolji pojedinac je bio Marko Gudurić koji je uz 23 poena zabeležio i 7 skokova i 5 asistencija. Pratili su ga Filip Čović sa 21 poenom i 9 asistencija a Boriša Simanić je zabeležio dabl dabl sa 16 poena i 10 skokova. U ekipi Tamiša najefikasniji je bio Dragan Kruščić sa 15 poena (6 as), dvocifreni su bili i Igor Kesar sa 13 poena (8 sk) i kapiten Davor Perak sa 11 poena ( 3/3 za tri poena). Zapažen je bio i Mladen Đorđević koji je uz 8 poena podelio i 7 asistencija.\n„Iako smo igrali protiv jedne od najboljih ekipa u ligi mogu reći da smo zapravo pobedili sami sebe večeras. U ključnim trenucima utakmice presudilo je naše neiskustvo ili bih čak možda rekao neodgovornost pojedinaca. Pod tim bih apostrofirao Hukića i Radovića, koji su jako dobri i vredni momci međutim na ovom meču su imali dosta propusta. Hukić u defanzivnom skoku dok je Radović pravio neka loša rešenja u napadu. Što se tiče borbenosti i zalaganja momcima nemam šta da zamerim, odigrali su dobro veći deo utakmice, ali smo u finišu promašivali neke zicere i otvorene šuteve. Ono što je naš najveći problem to je nedopustivo loše izvođenje slobodnih bacanja koje je večeras bilo ispod 50% kao loš defanzivni skok. Na ta dva segmenta moraćemo posebno da poradimo“\nPosle tri odigrana kola Tamiš ima učinak od jedne pobede i dva poraza a u narednom meču koji je na programu u petak od 18h, u Pančevu će gostovati čačanski Borac.


Struja od borskog sunca - Istinomer\nBivši ministar energetike o izgradnji solarne elektrane u Boru. (Beta, 14. 6. 2010. godine)\n4. 10. 2011.\n„U okolini Bora uskoro počinje izgradnja prve elektrane solarne energije u Srbiji.“\nU vreme kampanje za lokalne izbore u Boru, juna 2010, ministar rudarstva i energetike je najavio da će u tom gradu uskoro početi da se gradi prva elektrana koja će koristiti sunčevu energiju za dobijanje struje. Prema njegovim rečima, Bor je odabran jer je jedan od gradova sa najviše sunčanih dana u godini.\n„Naš je plan da ova elektrana, prva takve vrste u Srbiji, bude smeštena na 450 hektara jalovišta koja se nalaze u krugu Rudarsko-topioničarskog basena Bor. Elektrana će biti snage 100 megavata i njena izgradnja će ići korak po korak. Očekujemo da vrlo brzo, pošto su interes za ovaj posao pokazale kompanije iz Belgije, Italije, Švajcarske i Kanade, počnemo da postavljamo prvi solarni panel. Ako se ima u vidu da jedan megavat ovako čiste energije košta oko 2,5 miliona evra, proizlazi da je reč o kapitalnoj investiciji teškoj oko 250 miliona evra.“\nVečernje novosti, 15. 6. 2010. godine\nOdmah nakon Škundrićeve izjave pojavile su se računice stručnjaka koje su govorile da je tako nešto nemoguće izvesti. Naime, dozračena sunčeva energija u idelanim slučajevima (kada nema oblaka i prašine ili kada zraci upadaju pravo na fotoelektrične ćelije) iznosi oko 1000W po kvadratnom metru. Solarne ćelije u stanju su da najviše 10 odsto te dozračene energije pretvore u u električnu energiju. To znači da je mogući stepen iskorišćenja oko 0,1 odsto, odnosno da se iz jednog kvadratnog metra ćelije može dobiti samo 100W (0,1×1000=100W). Prema tome, da bi se dobila snaga od 100MW, kao što je Škundrić obećao, potrebno je fotoelektričnim ćelijama pokriti čitavih 1.000.000 kvadratnih metara.\nDa li je nerentabilnost, neizvodljivost ili nešto treće razlog, tek ni posle godinu i po dana od obećanja nema nagoveštaja da će početi da se gradi solarna elektrana u Boru.\nIstinomer zato obećanje ministra Škundrića ocenjuje sa „ni započeto„.\nDok Bor čeka, drugi grade\nDok o borskoj elektrani nema nikakvih vesti, stiglo je nekoliko najava o izgradnji solarnih postrojenja na drugim lokacijama. Italijanska kompanija Multienerdži počela je u avgustu 2011. da gradi elektranu u selu Merdare kod Kuršumlije, a kineski investitori počeće su izgradnju elektrane u Vranju na proleće 2012. godine. Da nisu samo stranci zainteresovani za tu vrstu postrojenja, dokazuje i to što supredstavnici Elektroprivrede Srbije, „Dunav osiguranja“ i Opštine Čajetina krajem jula postavili kamen temeljac za solarnu elektranu na Zlatiboru.\nNaslovna fotografija: FoNet / Nenad Ðorđević\ninvesticije energetika Bor solarna energija energetska efikasnost RTB


BalkanMagazin :: Vrabac servis na električni pogon\nsreda, 28. avgust 2019 02:29\nBeograd dobija električna vozila za prevoz građana u pešačkoj zoni u užem centru grada u zajedničkom projektu NIS-a i Udruženja „Moja Srbija, moj izbor“.\n(foto: Radiša Momčilović, direktor Gradskog saobraćajnog preduzeća „Beograd“ i Milan Ristić, predsednik Udruženja „Moja Srbija, moj izbor“ - izvor NIS)\nU Skupštini Grada Beograda juče je potpisan ugovor na osnovu kojega će će glavni grad, uz podršku NIS-a, dobiti četiri električna vozila koja će Beograđane i njihove goste prevoziti u pešačkoj zoni u užem centru grada. Nabavka vozila rezultat je zajedničkog projekta Udruženja „Moja Srbija, moj izbor“ i kompanije NIS pod nazivom „Vrabac servis“, realizovanog u okviru korporativnog programa „Zajednici zajedno“. Ovaj projekat NIS je podržao sa oko 15 miliona dinara. Pored toga što će biti nova atrakcija našeg glavnog grada ova vozila će doprineti i unapređenju zaštite životne sredine u centru Beograda, budući da je reč o vozilima na električni pogon. Na ovaj način, NIS će u partnerstvu sa Gradom Beogradom nastaviti da radi na unapređenju kvaliteta života svih Beograđana.\n„Želeo bih da se zahvalim Naftnoj industriji Srbije i organizaciji „Moja Srbija, moj izbor“ na donaciji koju smo dobili za Beograd, a to su četiri električna vozila iz naše nove usluge koja se zove „Vrabac servis“, koja će ići u okviru pešačke zone koju smo napravili u centru grada. Mi imamo zaista sjajnu saradnju sa Naftnom industrijom Srbije, koja svake godine pomaže različite projekte u Beogradu do iznosa od 20 miliona dinara. Voziće se u okviru pešačke zone – počinjaće od Ruskog cara pešačkom zonom i preko Kosančićevog venca vraćaće se ka garaži na Obilićevom vencu. Vozila će se puniti na našim punjačima u garaži na Obilićevom vencu. Ponudićemo građanima jedan servis u kome će oni, u okviru našeg sistema javnog prevoza, moći besplatno da koriste ova vozila i da se prevoze po samoj pešačkoj zoni. To je nešto što pokazuje i našu odgovornost prema zaštiti životne sredine, našu orjentaciju prema električnim vozilima, istovremeno pokazujući smisao izgradnje pešačke zone“, istakao je Vesić.\n„Mi kao društveno odgovorna kompanija odavno smo prepoznali da razvoj naše kompanije nije moguć bez razvoja grada i zajednice u kojoj poslujemo. Radujemo se kada vidimo da se takve promene dešavaju u gradu Beogradu, koji je od posebne važnosti za napredak cele naše zemlje. Za nas grad Beograd predstavlja dobar primer u kom pravcu treba ići, u smislu promena i u smislu poboljšanja života. Zato smo veoma ponosni što smo deo ovog projekta čiji je cilj unapređenje života građana. Naglasio bih da ćemo kao kompanija i dalje nastaviti da ulažemo u Grad Beograd. Uveren sam da ćemo i u narednom periodu realizovati još mnogo projekata koji će ulepšati naš grad“, izjavio je Smirnov.\n„Uspostavljane ovog prevoza u pešačkoj zoni ima izuzetan značaj, kako za same stanovnike koji žive u toj zoni, tako i za turiste koji dolaze u naš grad. Linija će funkcionisati kao kružna, dužine 2,5 kilometra i imaće ukupno osam stajališnih mesta, a intervali između vozila će biti 10 minuta. Uveren sam da će oni koji budu koristili ova vozila biti zadovoljni, a ovom prilikom bih naglasio da se ova usluga prevoza neće naplaćivati i da će linija startovati 31. avgusta“, rekao je Momčilović.\nU okviru programa „Zajednici zajedno” NIS već 11 godina predano radi na razvoju partnerskih zajednica širom Srbije. Samo u okviru ovog programa NIS i Beograd su do sada zajednički realizovali više od 50 projekata vrednih oko 210 miliona dinara.


Vesti online / Vesti / Tema dana / Povratak mladih u Srbiju (1): Strane diplome u službi otadžbine\nGrupu mladih iz Srbije, školovanih na prestižnim svetskim univerzitetima, u domovinu je vratio isti cilj: pomoć državi i privatnom sektoru kako bi se sistemskim i razvojnim radom svrstala u red razvijenih zemalja. Našim sagovornicima Jeleni Egelji, Tarasu Stojkoviću i Kosti Živanoviću, poseban poslovni izazov je rad u kriznim područjima, a pre svega u otadžbini koja posle silnih bura i oluja s kraja 20. veka kaska u razvoju za evropskom zajednicom.\nSpoj truda i razumevanja: Taras Stojković\nZato su njihov zajednički imenitelj postali projekti za razvoj Srbije. Oni za "Vesti" govore o uključivanju dijaspore u život, biznis i proces napretka države, ali i o problemima koji su se isprečili na razvojnom putu Srbije i kako ih rešiti.\nKočnicu napretku domovine koju svim srcem žele da poguraju napred vide prvenstveno u nepostojanju dugoročne nacionalne strategije.\nBez dijaspore nema napretka\nTaras Stojković, inženjer građevine, aktivan je u radu za dobrobit matice još od studentskih dana. Mladi stručnjak živi na relaciji Beograd-Toronto, a nepresušni entuzijazam pretočio je u delovanje u okviru Međunarodnog centra alumnista za prenos znanja i razvoj, oformljenog februara 2015. pri Privrednoj komori Srbije.\nRođen je u Nigeriji, gde su njegovi roditelji radili, a pre 15 godina se sa porodicom preselio u Kanadu. Posle srednje škole i koledža, želja za širenjem vidika i znanja odvela ga je na studije u Australiju, gde je osnovao i aktivirao ogranak Organizacije srpskih studenata u inostranstvu.\nHrana kao izvozni adut\n- Pored pripreme velikog projekta koji će voditi PKS i MSP ka dijaspori, pokrenuto je i više manjih u okviru Poslovnog saveta PKS. Nedavno je na najvećem sajmu severnoameričkog kontinenta održanog u Torontu SIAL 2017 prezentovana hrana i piće iz Srbije - naveo je Taras Stojković i otkrio da je u planu da srpski specijaliteti u većim količinama uskoro osvoje i ostale delove sveta.\nRodna gruda je Tarasa vukla daleko više od uspešne inostrane karijere. Postao je član Poslovnog saveta dijaspore PKS-a koji sarađuje sa pomenutim Međunarodnim centrom.\n- Idemo napred. Kroz centar je zaživela je obimna i temeljna studija za globalni projekat usmeren ka uspešnim biznismenima srpskog porekla širom sveta. Podršku je dala švajcarska Agencija za razvoj, a realizovana je u saradnji sa Međunarodnom organizacijom za migracije. Iza poduhvata su stali srpsko Ministarstvo spoljnih poslova i PKS. Cilj je identifikovati nacionalni okvir rada ka investicijama i razvoju biznisa dijaspore prema domovini, i u saradnji sa institucijama i domaćim akterima, širok i različit potencijal uspešno realizovati u praksi - kaže on.\nObjašnjava da su se, u okviru projekta "Uloga uspešne dijaspore" koji implementira Aleksandar Protić iz Pariza, nacionalni timovi Centra alumnisti vodećih koledža, sada uspešni profesionalci, obratili vodećim ljudima u Francuskoj i Kanadi.\n- Srbiju mnogo volim i želim da ulijem pozitivnu energiju drugima, kako bismo izgradili novo poverenje i motivisali dijasporu da više radi i stvara, u najkraćem da se okrene ka otadžbini. Poslovni savet PKS radiće na građenju jačeg poverenja biznisa iz Srbije i rasejanja, a voleo bih da se još onih koji su van granica Srbije, uključi i pomogne u ovoj misiji oporavka i napretka - kaže Stojković.\n- Nedavni skupovi u Parizu i Torontu pokazali su kroz panel diskusije sva otvorena pitanja, ali i mogućnosti. Predstoje i skupovi u Njujorku i Londonu - otkriva Stojković.\nDokaz interesovanja uspešnih ljudi srpskog porekla u rasejanju vidi u njihovom odzivu za susrete.\n- Aktivno se radi na prevazilaženju prethodnih loših iskustava i stvaranju zdrave radne atmosfere u kojoj će biznismeni srpskog porekla u rasejanju moći konkretnije da se bave biznisom u Srbiji - priča naš sagovornik i naglašava da su iza ove studije i rada kao garant stale organizacije poput Plavih šlemova.\nNe krije zadovoljstvo što je upoznao vršnjake koji bi, kao i on, da prenesu znanje i iskustvo u Srbiju. Za promene u domovini, smatra, potrebno je i truda i međusobnog razumevanja.\n- U Kanadi, gde sam rastao, nacionalne institucije funkcionišu efikasno i bez prekida. U Srbiji primećujem, to ide malo teže. Treba stvoriti profesionalnu birokratiju koja će raditi efikasno i tokom tako bitnih procesa kao što su izbori, ali i u pristupu svakom građaninu na dnevnom nivou - pojašnjava Stojković, ukazujući da takav pristup donosi ne samo funkcionalnost, već i veće poverenje i građana i dijaspore u državu i njene institucije.\nSutra - Povratak mladih u Srbiju (2): Izazov industrijske revolucije